Modernizacija sistema Kontrole letenja Srbije i Crne Gore\nDirektor Kontrole letenja Srbije i Crne Gore Predrag Jovanović danas je u zgradi Predsedništva na Andrićevom vencu, u prisustvu predsednika RS Aleksandra Vučića, predsednika Evropskog Saveta Donalda Tuska, kao i predsednika EIB Vernera Hojera potpisao ugovor sa Evropskom investicionom bankom o kreditu u vrednosti do 45 miliona EVRA.\nZahvaljujući odličnom rejtingu Republike Srbije i Crne Gore, kredit je dobijen pod izuzetno povoljnim uslovima.\nSredstvima iz zaključenog ugovora u naredne 4 godine biće izvršena modernizacija sistema kontrole letenja u Srbiji i Crnoj Gori, što između ostalog, podrazumeva i sledeće projekte:\nNabavka i implementacija radarskih sistema na tri nove lokacije (na kompleksu Aerodroma Nikola Tesla, Beograd, na lokaciji Besna kobila i na lokaciji Vrsuta u Crnoj Gori),\nImplementacija sistema za govornu komunikaciju zemlja-vazduh i zemlja-zemlja korišćenjem IP protokola,\nIzgradnja aneksa centra kontrole letenja i tornja aerodromske kontrole letenja Beograd,\nIzgradnja centra kontrole letenja i tornja aerodromske kontrole letenja Niš.\nModernizacijom će biti ispunjeni zahtevi i standardi iz evropskog paketa propisa poznatog kao „Jedinstveno evropsko nebo“, a koji su implementirani u Srbiji i Crnoj Gori.\nModernizovani sistem unaprediće bezbednost, kapacitet, efikasnost i ekonomičnost sistema za upravljanje vazdušnim saobraćajem, poboljšati saobraćajnu povezanost regiona uz smanjenje emisije gasova i buke.\nPrednosti će osetiti avioprevozioci, aerodromi i putnici, kao krajnji korisnici ovog vida saobraćaja.\nImplementacija planiranih projekata, potvrdiće reputaciju Kontrole letenja Srbije i Crne Gore kao jednog od najboljih pružalaca usluga u ovom delu Evrope.


Inicijativa "Ne davimo Beograd" podnela prijavu protiv gradskog arhitekte - Infobrif\nInicijativa „Ne davimo Beograd“ podnela prijavu protiv gradskog arhitekte\nObjavljeno 21.08.2019. u 13:47\nInicijativa Ne davimo Beograd podnela je prijavu Agenciji za borbu protiv korupcije protiv gradskog arhitekte i glavnog gradskog urbaniste Marka Stojčića, zbog sumnji na zloupotrebu službenog položaja pri javnoj nabavci za izradu urbanističkog plana za područje Košutnjaka i za konsulstantske usluge u okviru tog projekta, saopštila je inicijativa.\nInicijativa je navela da je planom generalne regulacije Košutnjaka, koji je usvojen 2014. godine, predvidjeno da se kompleks Zavoda za sport preuredi s ciljem da postane zona vrhunskog sporta, taj projekat probudio je pažnju javnosti nakon seče velikog broja stabala i protesta gradjana koji su nakon toga usledili.\n„Firma ‘Arhitekton’, koja je u vlasništu glavnog gradskog urbaniste i člana glavnog odbora Srpske napredne stranke, bila je jedini ponudjač i pobednik na tenderu za izradu ovog urbanističkog plana vrednog 25 miliona dinara“, navedeno je u saopštenju.\n“Ne davimo Beograd”: Požar na deponiji u Vinči, nadležni da…\nInicijativa je navela i da smatra da je „ova činjenica neprihvatljiva i da Agencija za borbu protiv korupcije mora ispitati ovaj slučaj“.\n„Podsećamo i da je, nakon što je inicijativa Ne davimo Beograd obavestila javnost da je firma gradskog urbaniste Marka Stojčića nosilac ovog ugovor o ovoj nabavci, on naprasno nestao sa sajta Zavoda za sport i medicinu sporta Republike Srbije“, navedeno je u saopštenju.\nGradski arhitektaMarko StojčNe davimo BeogradTužba\nFekalije u moru, turistima se ne preoporučuje kupanje u blizini Korčule\nPotukli se na parkingu ispred manastira Ostrog\nOlja Bećković: Očekujem presudu koja će obeshrabriti plagijatore\n“Ne davimo Beograd”: Požar na deponiji u Vinči, nadležni da prestanu da ćute\nDobrica Veselinović treći put na meti pravosudnih organa, ovaj put zbog ugrožavanja…


U Vojvodini skoro 2.000 novozaraženih: U 7 gradova je situacija najkritičnija - Ozon Media\nU ponedeljak, 7. decembra, u Vojvodini je registrovano 1.967 novozaraženih korona virusom, a u svim opštinama i gradovima registrovan je visok nivo obolevanja s tendencijom stabilizacije, saopštio je Institut za javno zdravlje Vojvodine.\n„Po broju novih slučajeva najveći broj je registrovan u Novom Sadu – 615, a situacija je i dalje kritična u Pančevu, Zrenjaninu, Kikindi, Somboru, Subotici i Sremskoj Mitrovici“, navodi se u današnjem saopštenju.\nU ovom trenutku broj registrovanih aktivnih slučajeva u Vojvodini je 36.327, ali Institut procenjuje da je taj broj znatno veći.\n„Najveći broj registrovanih aktivnih slučajeva je u Novom Sadu -10.893. Sledi Pančevo sa više od 3.700, Zrenjanin i Subotica sa više od 2.200, Kikinda i Bačka Palanka sa više od 1.200 registrovanih aktivnih slučajeva, a blizu 1.000 je u Sremskoj Mitrovici i Vrbasu“, navodi se u saopštenju.\nU Institutu ocenjuju da je zdravstveni sistem u Vojvodini i dalje u izuzetno teškoj situaciji, a zaposleni u zdravstvu ulažu maksimalne napore da održe funkcionisanje sistema.


Mobilni telefoni, 13.04.2017, 08:00 AM\nNaučnici sa Univerziteta Njukasl pokazali su kako maliciozni web sajt ili aplikacija može da ukrade PIN kodove korisnika ili lozinke samo zahvaljujući podacima koje prikupljaju različiti senzori pokreta modernih mobilnih uređaja.\nSada je većina smart telefona, tableta i drugih mobilnih uređaja opremljena mnoštvom senzora, od GPS-a, kamere i mikrofona, do žiroskopa, NFC-a, senzora rotacije i akcelerometra. Međutim, mobilnim aplikacijama i web sajtovima nisu potrebne dozvole za pristup većini senzora, pa maliciozni programi mogu prikupljati podatke senzora. Ti podaci mogu biti iskorišćeni za otkrivanje osetljivih informacija, kao što su tajming poziva, fizičke aktivnosti, PIN kodovi i lozinke.\nIsti napad može biti izveden preko maliciozne aplikacije.\nMoguće rešene ovog problema je da se dizajnira mehanizam za bezbedno upravljanje podacima senzora, kažu naučnici.\nVišegodišnja istraživanja koja su dokazala ozbiljne bezbednosne rizike od senzora kao što su akcelerometar i žiroskop, nisu naterala proizvođe da revidiraju pristupnu politiku za aplikacije na velikim mobilnim platformama.


EL - Lud meč u Atini, Alba bolja od Panatinaikosa posle dva produžetka! - Sportske.net\nPobeda sastava iz Berlina nakon 50 minuta košarke u "OAKA Areni".\nEkipa berlinske Albe slavila je u grčkoj prestonici protiv Panatinaikosa rezultatom 105:106 (88:88).\nOd starta je postalo jasno da nas čeka efikasan i neizvestan meč, prvi kvartal okončan je rezultatom 31:31.\nU drugom Alba uspeva da se odlepi, gosti stižu do prednosti od devet poena pred odlazak na odmor.\nPočeo je PAO da se vraća u trećem kvartalu, spustili su deficit na pet poena.\nDo samog kraja je bilo neizvesno, domaćin u finišu dolazi do preokreta, Hermanson vraća prednost gostima, da bi Kalates sa linije penala dobio priliku da donese pobedu Panatinaikosu, ali je bio polovičan, te se otišlo u produžetak.\nU dodatih pet minuta nijedna ekipa nije uspela da se odlepi, Hermanson je doneo izjednačenje Albi, pa se sa 98:98 otišlo u novi produžetak.\nTvrdo je bilo u nastavku, Papapetru je sa linije za slobodna bacanja u finišu doneo dva poena prednosti domaćinu, ali je potom Sikma pogodio za dva poena uz faul, realizovao je i dodatno bacanje, te u gosti došli do preokreta i pobede u "OAKA Areni".\nPobednički sastav je sa 20 poena i 10 asistencija predvodio Hermanson, pratili su ga Nnoko sa 17, Giedraitis sa 15, Sikma sa 14 poena, 10 skokova i sedam asistencija, Gifaj je takođe upisao 14 poena, dok je dvocifren bio i Tajman sa 11 postignutih poena.\nKod Panatinaikosa 39 poena neverovatnog Papapetrua, 22 je dodao Vajli, DeŠon Tomas je ubacio 16, Papas je dodao 14, dok je dabl dabl upisao Nik Kalates sa po 10 poena i asistencija, ali je imao i devet izgubljenih lopti.\nPanatinaikos na 4-4 nakon osam kola, Alba je upisala drugi trijumf.


Strane: Prethodna 1 2 3 4 5 6 ... 14 15 Sledeća\nTeška, ali zaslužena pobeda Jabučana\nNapisao Goran Mihajlov u kategoriji Rukomet 27 marta, 2016\nUtakmica 14.kola Prve lige donela je rukometašima „Jabuke“ nove bodove. Igrali su protiv neugodne ekipe „Jedinstva“ iz Novog Bečeja, koja je bila bolja u prvih 30 minuta, ali su domaćini uzvratili u drugom poluvremenu i pobedili rezultatom 28:25...Dalje »\nLaka i ubedljiva pobeda odbojkaša „Borca“\nNapisao Stefan Smuđa u kategoriji Odbojka 21 februara, 2016\nStarčevački tim ili lako pobeđuje ili lako gubi utakmice. Više je pobeda ove sezone, ali je još uvek neizvesno koliko će to biti dovoljno za ostvarenje cilja zacrtanog pre početka...Dalje »\nNapisao Stefan Smuđa u kategoriji Odbojka 14 februara, 2016\nU 15.kolu Prve lige Srbije odbojkaši „Borca“ savladali su posle nešto više od sat vremena igre ekipu „VA 014“ iz Valjeva maksimalnim rezultatom 3:0. Rezultati po setovima bili su 25:10, 25:14, 25:17, što dovoljno govori o dominaciji Starčevaca u ovom...Dalje »\n„Borac“ nastavio pohod ka vrhu\nNapisao Stefan Smuđa u kategoriji Odbojka 1 februara, 2016\nOdbojkaši starčevačkog „Borca“ ostvarili su novu pobedu u okviru Prve lige Srbije. Oni su u Hali sportova na Strelištu savladali ekipu „Železničara“ iz Beograda rezultatom 3:0 (25:16, 25:21, 25:23) i tako se vratili na treće mesto na...Dalje »


Vesti online / Vesti / Ex YU / Dodik o 1.martu: To je privatna svetkovina Bošnjaka u BiH\nDodik o 1.martu: To je privatna svetkovina Bošnjaka u BiH\nPredsedavajući Predsedništva BiH, Milorad Dodik, izjavio je danas da ne postoji zakon o praznicima BiH na koji su pristala sva tri konstitutivna naroda, što znači da 1. mart nije praznik, i taj dan i dalje ostaje samo "privatna svetkovina Bošnjaka" u BiH.\n- Prvi mart se nikada neće slaviti u Republici Srpskoj jer je to tragično podsećanje na dan kada je u Sarajevu napadnuto sve na šta naš narod kao i ostali polažu pravo. Prvo su nas preglasali, potom napali najvažniji nacionalni simbol i konačno ubili srpskog svata - istakao je Dodik.\nOn je naglasio da insistiranje na tom datumu kao prazniku, koji Srbi nikada neće moći da slave, pokazuje svu zaslepljenost, prvenstveno bošnjačke politike, koja ni nakon 27 godina ne odustaje od politike koju simboliše upravo 1. mart.\n- To nam pokazuje da u Sarajevu još živi ideja da nam mogu uzeti pravo glasa, paliti zastavu i ubijati narod. Za nas 1. mart nije, niti će ikada biti datum koji se može slaviti, ali jeste datum koji će nas trajno opominjati šta bi bilo da se nismo izborili za Republiku Srpsku - poručio je Dodik.\nU delu Federacije BiH sa većinskim bošnjačkim stanovništvom 1. mart se obeležava kao "dan nezavisnosti BiH", dok se ovaj datum u Republici Srpskoj ne slavi.\nEX YU Štrahe podržava Dodika\nEX YU Dogovorena podela resora u BiH, ali ne i ko će biti predsedavajući Saveta ministara\nEX YU Dodik: Opredeljeni smo za dobru saradnju sa Vatikanom


Portal Sarajevo-RS.com - Stambeni krediti za sve stanovnike Srpske\nStambeni krediti za sve stanovnike Srpske\npetak, 18 avgust 2017 13:06\nSvi stanovnici Republike Srpske moći će da apliciraju za stambene kredite koje plasira Investiciono-razvojna banka Srpske (IRB) uz povećanje iznosa novca na 150.000 KM i rok otplate zajma na 25 godina, piše „Glas Srpske“.\n„Glas Srpske“ navodi da su novine definisane izmjenama pravila o plasmanu sredstava, koje je kreirao IRB i uputio ih na usvajanje u Vladu Srpske.\nU Ministarstvu finansija Republike Srpske naveli su da su im proslijeđene izmjene pravila o plasmanu kredita IRB-a. Ekonomista Goran Radivojac ocijenio je da će povećanje mogućnosti zaduženja na 150.000 KM vjerovatno većini stanovnika koji su stalno zaposleni omogućiti da riješe stambeno pitanje, kao i da produženje roka otplate kredita odgovara velikom broja korisnika, što je profitabilnije za banku.\nViše iz ove kategorije « Helikopteri gase požar na području Trebinja Katastrofalno stanje na području opštine Ljubinje »


Novak Đoković proslavlja pobedu nad Lukom Puijem u polufinalu Australijen opena (Foto: AP/Mark Schiefelbein)\nNajbolji teniser sveta Novak Đoković ponovo je u finalu prvog grand slem turnira sezone, pošto je u polufinalu dominantnom igrom eliminisao Francuza Luku Puija, prepustivši mu svega četiri gema u meču koji je trajao manje do sat i po.\nNa kraju je bilo 6:0, 6:2 i 6:2, za Đokovića, koji je u čitavom meču napravio samo 5 neiznuđenih grešaka i pokazao apsolutnu nadmoć u duelu sa 24-godišnjim Francuzom, koji je u prethodna dva kola bio bolji od Hrvata Borne Ćorića i Kanađanina Miloša Raonića.\nTri godine pošto je osvojio šesti trofej u Melburnu, tada 11. grand slem titulu u karijeri, srpski teniser imaće priliku da postane apsolutni rekorder sa sedam titula, jednom više od Rodžera Federera i Roja Emersona.\nNa putu do istorijskog trijumfa čeka ga duel sa Špancem Rafelom Nadalom, koji je takođe u fantastičnoj formi i na putu do finala nije izgubio nijedan set. Nadal pokušava da postane prvi teniser u "Open eri" (od 1968. godine), koji je osvojio bar dve titule na svakom od četiri grand slema.\nBiće to repriza najdužeg grand slem finala u istoriji - iz 2012. godine - kada je Đoković u pet setova pobedio Nadala, posle 5 sati i 53 minuta igre.


Foto: Arhiva/Ilustracija | Sud BiH oslobodio srpske policajce optužbi za Srebrenicu\nN.N. 29.11.2021 12:36\nSARAJEVO/BEOGRAD - Sud Bosne i Hercegovine oslobodio je petoricu bivših policijskih rukovodilaca optužbi za Srebrenicu.\n"Tužilaštvo nije dokazalo prisutstvo namjere optuženih za istrebljenje", kazala je predsjedavajuća Vijeća Minka Kreho, dodajući da prisutstvo policije na određenim lokacijama nije bilo dovoljno za osuđujuću presudu.\nPredsjedavajuća Vijeća je kazala da nije sporno da je "u Srebrenici počinjen genocid, ali da je nakon okončanja postupka Sud ostao u sumnji u vezi sa odgovornošću optuženih".\n"Samo navođenje njegovih kontakata sa visokopozicioniranim zvaničnicima civilne, vojne i policijske vlasti nije dovoljna činjenica za ovo Vijeće“, kazala je Kreho, a prenosi BIRN.


PLATA I ZA POSAO U KUĆI: Nemice ispostavile račun državi | Ekspres.net\nGrupa žena iz Nemačke odlučila je da vladi te zemlje ispostavi račun za, kako su navele, dodatne poslove koje su bile prinuđene da rade u vreme karantina uvedenog zbog pandemije koronavirusa.\nKako piše Juronjuz (Euronews.it), a prenosi italijanska štampa, reč je o ženama koje su zaposlene, imaju svoju profesiju, ali su u vreme blokade, pored svog posla “od kuće”, morale dodatno da se brinu o deci, da im pomažu u učenju i pisanju domaćih zadataka, da kuvaju, peru, peglaju i da, kako su navele, po potrebi “budu psiholog” mužu ili deci.\nReč je o svim onim poslovima koje su morale da rade sve vreme tokom karantina, a koje inače obavljaju nezaposlene domaćice, a one imaju i svoj redovni posao.\nIdeja je potekla od arhitekte Karin Hartman, iz nemačke pokrajine Saksonije, majke troje dece, koja je pozvala žene sa istim ili sličnim iskustvom.\nFormirale su grupu l”hashtag #CoronaElternRećnenAb, (“Računi roditelja za koronavirus”), koja je na socijalnim mrežama postigla uspeh i ima sve više članova.\nOd simbličnog gesta, ideja je prerasla u nacionalnu kampanju koja ima za cilj da ukaže na važnost, ali i ekonomsku cenu posla koji se obavlja između kućnih zidova.\nKarin i ostale majke članice ove grupe smatraju da je posao koji su radile kod kuće u vreme karantina bio “dodatni, a neplaćeni posao”, koji je mnogima od njih oduzeo vreme za profesionalni rad.\nČlanica grupe Patricija Kamarata (Patricia Cammarata), poznata blogerka, ističe da kampanja ima za cilj da ukaže na važnost nevidljivog i svakodnevnog rada onih koji brinu o drugima i svojim porodicama.\nNa svojoj “fakturi” Patricija je napisala: “obuka i pomoć deci, od 17. marta do 15. maja, ukupno 22.296 evra za uloženo vreme, uključujući i troškove materijala, struje, vode i grejanja”.\nRačun je ispostavila i Andrea Reif, blogerka i zaposlena majka troje dece iz Minhena, koja procenjuje da joj država duguje 12.423,60 evra za šest nedelja dodatnog rada.\nTags decadržavakoronavirusnemiceposao u kućiračun\nPoznate i nepoznate informacije o tome kako Covid-19 utiče na decu Mališani na glumijadi uživali uz Jagodiće Najveće greške koje roditelji prave kada uče decu o novcu NAJČEŠĆE PITANJE – Ko i kada treba da nosi zaštitnu masku?


UN: Počinje izrada nacrta novog zakona za Siriju! | Happy BSC portal\nPhoto: Youtube/Printscreen /EVROPSKA UNIJA\nSpecijalni izaslanik Ujedinjenih nacija za Siriju Gir Pedersen potvrdio je danas da su se Vlada Sirije i kopredsjedavajući iz opozicije u Odboru za izradu nacrta novog ustava te zemlje saglasili da započnu proces izrade nacrta novog ustava.\nOdbor, koji se sastoji od 45 predstavnika sirijske Vlade, opozicije i predstavnika civilnog društva, ima mandat da izradi novi osnovni zakon koji bi doveo do izbora pod nadzorom UN, preneli su mediji.\nSpecijalni izaslanik Pedersen rekao je da su se njegovi sirijski sagovornici sa kojima se prvi put sastao uoči početka zvaničnih razgovora, složili da se "pripreme i počnu sa izradom nacrta ustavnih reformi".\nPROČITAJTE JOŠ: PREMINULI RUSI U ALBANSKOM HOTELU: Ambasada Rusije u Tirani potvrdila smrt\nTokom šestog kruga razgovora u poslednje dve godine i prvom od januara Odbora za izradu nacrta Ustava, razmatraće se "jasni principi", rekao je Pedersen novinarima u Ženevi.


Ibarska magistrala, od pesme do leleka - Izazov\nRadio-televizija Srbije 18. avgusta 2019. 18:25\n"Pri kraju je došlo, pri kraju kad je već počelo da se kocka, došao je jedan damper te dovlačio pesak, te zabrisivali za onom kockom. Inače, ono drugo je sve urađeno ručno", priseća se Mileta Đorđević iz Ugrinovaca.\n"Magistrala je bila u punom jeku. Bile su gužve ogromne. Onda je bilo srećno vreme, to se neće ponoviti. U toku dana, radnog vremena od do 24, ustvari restoran je radio non stop, to 50 do 100 autobusa dnevno je bilo. Nije moglo da se postigne da se posluži", priča konobar Dragan Rašić.\nO kafanskom provodu na Ibarskoj, uz muziku i specijalitete, još uvek se priča. Čuvene kafane "Volan", "Šofer" i mnoge druge odavno su zatvorene.\n"Imalo je toliko posla, lokal je mali, ali ipak moglo je da primi dosta gostiju. Držali smo hranu, muziku. Imalo je posla od jutra do večeri da se ne sedne. A sad već nema", kaže Zorica Ristović iz Majdana.\nZbog velikog broja saobraćajnih nesreća o njoj se govorilo kao o "crnoj magistrali", a na mnogim deonicama bile su označene crne tačke.\n"Prva kišica kad udari, posle prašinica i stalno se dešavali udesi. Na ovoj krivini iza mene tu je bilo po deset udesa za sat vremena", napominje Dragan.\n"Na svakih 50 metara je neko nastradao od ovog pravca Čačka pa do Ljiga, a taj deo magistrale ja sam pokrivao i pokrivam. Nagledao sam se dosta, dosta strave i užasa i ne želim ni da se sećam toga", kaže Dragan.


utorak, 7. avgust 2018. 22:40h\nRadionicu je vodila Dragana Ristić Dom kulture Dolovo\nRadionicu je vodila Dragana Ristić, studentkinja Filozofskog fakulteta u Novom Sadu na smeru Srpski jezik i kniževnost, a u realizaciji radionice pomagao je Dejan Radivojev, doktorand na Fakultetu tehničkih nauka na smeru Saobraćaj.\nTokom 2017. i 2018. godine, Dragana Ristić je u okviru Studentske letnje prakse, vodila edukativne radionice za decu u Domu kulture u Dolovu, sa ciljem buđenja i negovanja dečije ljubavi prema srpskom jeziku i književnosti.\nInovativan pristup u osmišljavanju i kreiranju ove radionice se ogleda u interdisciplinanosti tj. kombinaciji oblasti saobraćaja i srpskog jezika. Pored prepreka kao što su čunjevi, daske i slično, učenici su morali da uspešno savladaju još jednu vrstu prepreka, a to su pitanja iz gramatike, pravopisa i književnosti. Ukoliko su dali netačan odgovor, morali su da se vrate na start.\nPrema rečima Dragane Ristić, voditeljke radionice, osim što je učenicima ovo predstavljalo nešto novo i zanimljivo, glavna svrha ovakve sinteze zabave i učenja jeste da deca shvate koliko im je važno znanje iz srpskog jezika i književnosti i da svako neznanje može da ih koči na daljem putu u društvenom i javnom životu, baš kao što ih je kočilo i na poligonu.\npoligon za bicikl


Južnokorejska marka guma ekonomske klase koja nudi gume za putničke automobile,SUV vozila, laka komercijalna vozila, teretna vozila i autobuse, kao i industrijska i poljoprivredna vozila. Kingstar je osnovan 1998. godine, a njegov osnivač i vlasnik je kompanija Hankook Tire Corporation, sedmi najveći proizvođač guma na svetu. Ključni datumi: 1941. - osnivanje kompanije Chosun Tire, firme izvorne kompanije Hankook Tire, 1944. - Chosun proizvodi prve automobilske gume, ...\nCooper Tire & Rubber Company je američka kompanija koja je specijalizovana za projektovanje, proizvodnju, marketing i prodaju automobilskih i kamionskih guma. Sa sedištem u Findlay, Ohio, Cooper Tire ima 60 fabrika, prodajnih i distribucijskih lokacija, dok je za Evropu zadužen centar smešten u Velikoj Britaniji. Po ceni, kvalitetu i svojstvima COOPER gume spadaju u kategoriju, takozvanih, „premijum“ guma. Lepeza proizvoda Cooper Tires odnosi se na ponudu guma za ...\nShandong Hengfeng Rubber & Plastic Co,. Ltd., je jedna od vodećih fabrika guma u Kini koja je osnovana 1995. godine i pozicionirana je na oko dva kilometara kvadratnog prostora sa više od 10.000 zapošljenih. Kompanija poseduje šest fabrika u gradovima Dongying i u Linyi, Shandong provincije u Kini. Tri fabrike imaju godišnji kapacitet od 6 miliona guma, dok kapacitet ostale tri prelazi 24 miliona guma godišnje. Hengfeng se specijalizovao u proizvodnji radijalnih pneumatika za ...\nQingdao Keter Tyre Co se nalazi u Qingdao, Šandong provincije gde je najveća baza proizvodnje guma u Kini, specijalizovana za izvoz raznih kineskih guma. Osnovana oktobra 2009., mlada i energična kompanija, sa kontinuiranim rastom, godišnji obim prodaje povećava se veoma brzo iz godine u godinu i dostigao 50 miliona dolara ($) u 2014. godini. Sa dva brenda: Keter i Intertrac, uključujući i sve serije guma u TBR, PCR, i OTR programu, širok spektar namenskih guma za ...\nSa preko 120 godina istorije, Dunlop slavi svoj večni uspeh i jedinstvenu ulogu, koju je robna marka svih ovih godina igrala u krčenju puta i poboljšavanju karakteristika pneumatika. Istorija Dunlopovih pneumatika je neraskidivo povezana sa inovacijama koje je preduzeće uvodilo. Istorija ide ruku pod ruku sa Dunlopovom odanošću motociklističkim trkama svih vrsta, a prenos trkačke tehnologije na pneumatike za svakodnevnu vožnju po putu je tradicija koja seže do samog početka ...\nOd prve gume za bicikle u 1898. godini Goodyear je dospeo do najvećeg gumarskog preduzeća na svetu; taj naziv je dobio 1916. godine kad je usvojio slogan "Na gumama Goodyear vozi se više ljudi nego na bilo kojim drugim". Najveće gumarsko preduzeće je stvarno postao 1926. godine. Ove legendarne prve godine su utisnule pečat koji se još uvek oseća u svim aspektima preduzeća i njegovom odnosu prema kupcima. Ako danas pogledamo globalnu robnu marku Goodyear sa hiljadama važnih ...\nContinental AG je vodeća nemačka kompanija za proizvodnju guma, kočionih sistema, komponenti za pogonske sklopove i šasije, elektronike za vozila, tahografa i delova za automobile i kamione. Continental zauzima četvrto mesto na listi najvećih proizvodjača guma na svetu, odmah nakon kompanija Bridgestone, Michelin i Goodyear. Osnovan je 1871. godine u Hanoveru kao kompanija koja pravi proizvode od gume Continental-Caoutchuoc. Danas Continental proizvodi auto-gume, moto-gume i ...


PODRŠKA OD HOLANDIJE: Uz Srbiju na putu ka EU! • HAPPYTV.RS\nMinistar za evropske integracije Jadranka Joksimović razgovarala je sa novoimenovanim ambasadorom Holandije Hilesom Beshorom Pluhom o evropskim integracijama Srbije, saradnji dve države u nastavku našeg procesa pristupanja, rezultatima reformi, situaciji u EU i regionu, bilateralnim odnosima i drugim temama.\nJadranka Joksimović je naglasila da su evropske integracije strateški spoljno-politički prioritet naše države, da je Srbija opredeljena da sprovodi reforme koje su, kako je rekla, neodvojivi deo procesa pristupanja i u funkciji su sveopšteg napretka i razvoja države.\nIstakla je i da je i nedavno sprovedeno istraživanje javnog mnenja potvrdilo proevropsko raspoloženje građana, jer članstvo u EU podržava njih 53 procenta, a 68 procenata reforme koje se u okviru procesa evropskih integracija sprovode.\nPodvukla je da je nama dobro poznat holandski strog ali fer pristup napredovanja država kandidata u pristupnom procesu i da Srbija nikada nije tražila ustupke, već samo poštovanje jasnih kriteriujuma.\nMinistar je precizirala da se posebna pažnja posvećuje reformama u svim oblastima i posebno onim iz segmenta vladavine prava i ekonomije.\nObavestila je ambasadora da Srbija očekuje da do kraja godine i tokom predsedavanja Finske Savetom EU, otvori neka od tehnički spremnih poglavlja.\nZa sada ih ima četiri, a posvećeno se radi i na pripremi novih, što znači i da će broj tehnički pripremljenih poglavlja do kraja godine biti veći.\nAmbasador Hiles Beshor Pluh rekao je da će mu proces pristupanja Srbije biti priotritet tokom mandata u našoj državi.\nOn je potvrdio da će Holandija nastaviti da podržava proces pristupanja Srbije - koji se bazira na stogom i pravičnom kriterijumu koji podrazumeva ispunjavanju zadatih normi i individualni napredak svake države kandidata.\nBeshor Pluh je ocenio da su rezultati reformi vidljivi - što je dobro za dalji evropski put Srbije, i da bi one trebalo da se intenziviraju - pre svega u oblasti vladavine prava.\nOn je konstatovao i da se Srbija dokazala kao važan partner EU.\nSagovornici su razgovarali i o mogućnostima bilateralne pomoći Holandije Srbiji u procesu evropskih integracija, a naročito u kontekstu poboljšanja komunikacione strategije različitih aspekata procesa pregova koje građani konkretno osećaju.\nOni su konstatovali da su bilateralni odnosi dve države na visokom novou, da ima prostora za njihovo intenziviranje - kako kroz privrednu saradnju - Holandija je jedan od najznačajnijih investitora u srpsku privredu, tako i međusobne posete na visokom nivou.\nJadranka Joksimović poželela je ambasadoru dobrodošlicu i uspešan manndat u Srbiji.


Lažni Intel procesori prodavani putem Newegg sajta — Online Tržište\nObjavio(la) admin u kategoriji Generalno na dan 10. Marta 2010. / ostavite komentar\nKao što slučaj Newegg online trgovine pokazuje, najčešća greška je pri ispisu najvidljivijeg znaka na čipu ili bilo kojem drugom proizvodu koji je isporučen od navodno renomiranih kompanija koji dokazuje da je isporuka lažna ili proizvod falsifikat.\nNewegg je u ponedeljak izjavio da sprovodi istragu nedavne isporuke "sumljivih" Intel Core i7-920 procesora.\nPrvobitne informacije koje smo dobili od našeg dobavljača, IPEX-a, kažu da su nam greškom poslali demo verzije. Mi smo pri prispeću otkrili da su procesori falsifikovani i automatski smo prekinuli saradnju sa ovim dobavljačem. Počeli smo sa slanjem zamenskih čipova i činimo sve što je u našoj moći da što brže i bezbolnije rešimo ovu neprijatnost sa našim kupcima,\nnavodi se u saopštenju Newegg-a.\nBroj falsifikovanih čipova je procenjen na nekoliko stotina.\nPakovanje i tekst na kutiji falsifikovanih čipova koje je prodavao Newegg već odaju da nešto nije uredu.\nOvo pakovanje sadrži Intel procesor ANS [SIC] termalno rešenje dizajnirano za upotrebu ina [SIC] desktop računarima.\nOtvaranjem kutije otkrivaju se lažni delovi i dokumentacija sa praznim stranicama, stoga za one koji kupuju preko eBay ili drugih sajtova važi pravilo da pripaze od koga kupuju i da pogledaju komentare i upozorenja na webu pre nego se odluče za transakciju.\nTagovi: čipovi, dobavljač, falsifikati, intel, intel core, ipex, newegg, procesori


Lista za Sandzak upozorava na nastali saobracajni haos i kolaps u centru Novog Pazara - SDA Sandžaka\nNekoliko poslednjih dana gradjanima Novog Pazara je veoma opasno da setaju ulicama grada, a vozacima prosto nemoguce da se sa svojim automobilima krecu ulicama naseg grada. Ljudima, koji su uz krsenje zakona i uz pomoc policije, dosli na celo javnih preduzeca i ustanva nije bilo dovoljno to nego su krenuli u svakojake promjene u ovom gradu. Nedovoljnog obrazovanja, nesposobni i nestrucni, u zelji da se gradjanima Novog Pazara predstave kao reformisti doveli su grad u potpuni komunalni, sprotski, kulturni i saobracajni haos. Posljednja u nizu, stetnih po gradjane Novog Pazara, odluka o izmenama saobracajnog rezima u centru grada izazvala je pravi haos i potpuni kolaps saobracaja. Ovaj kolaps i potpuno haoticno staje na ulicama grada, posebno dolazi do izrazaja u terminima kada se zavrsava radno vrijeme i nastava u skolama kao i vecernjim satima kada je veoma opasno setati centralnim ulicama grada cime je ugrozena bezbjednost svih aktera u saobracaju. Koalicija "Lista za Sandzak" poziva krivce za ovaj saobracajni haos, koji ugrozava bezbjednost gradjana, da ukinu ovu stetnu odluku a da akcenat stave na rjesavanje saobracaja oko skola u Novom Pazaru kako bi zastitili najmladju populaciju u nasem gradu.


Premijer Vlade F BiH Fadil Novalić na sastanku sa privrednicima s područja BPK-a - FOTO - Goražde PRESS\nHome Goražde Premijer Vlade F BiH Fadil Novalić na sastanku sa privrednicima s područja BPK-a - FOTO\nPremijer Vlade F BiH Fadil Novalić na sastanku sa privrednicima s područja BPK-a - FOTO\ngorazde-press 12:13 Goražde,\nDelegacija Vlade Federacije Bosne i Hercegovine, predvođena premijerom Fadilom Novalićem i ministrom energije, rudarstva i industrije Nerminom Džindićem je tokom jučerašnje posjete Bosansko-podrinjskom kantonu Goražde upriličila sastanak s predstavnicima privrednika s područja Bosansko-podrinjskog kantona Goražde.\nNa sastanku je razgovarano o pitanjima koja su od značaja za razvoj privrede našeg kantona, a privrednicima je data mogućnost da postavljaju pitanja, kao i da iznose probleme koji su karakteristični za privredu na području Bosansko-podrinjskog kantona Goražde.\n„Zahvaljujem se u ime privrednika premijeru što je došao da nas posjeti i da čuje naše probleme i da nam kaže šta federalna Vlada preko resornih ministarstava namjerava učiniti i konkretno pomoći razvoju privrede Bosansko-podrinjskog kantona. Posebno nas raduje da je opredijeljenje Vlade da učestvuje u komunikacijskom povezivanju Goražda sa Sarajevom, čime će svakako naša privreda dobiti priliku da se brže, bolje i jeftinije poveže sa putevima preko kojih mi u 54 zemlje svijeta izvozimo robu. Mi smo također upoznali premijera da je jedan od limitirajućih faktora koji usporava dalji privredni rast i razvoj, koeficijent pripadnosti javnih prihoda. Razgovarali smo i o porezu na dohodak i porezu na dobit“ – kazao je predsjednik Privredne komore BPK-a Goražde Dževad Terović.\nPrema riječima premijera Vlade FBiH Fadila Novalića, jedan od prioriteta Vlade Federacije BiH jeste reforma privrednog sistema te je s tim u vezi i organizovan sastanak sa privrednicima, s namjerom da se problemi koji su izneseni na sastanku od strane privrednika pokušaju riješiti u narednom periodu.\n„Ono što Vlada Federacije radi jeste, prije svega, reforma privrednog sistema i najviše inoformacija dajemo i dobijamo od privrednika. Generalno, privrednici imaju iste probleme koje mi registrujemo i koje ćemo nastojati riješiti u narednom priodu. Privrednici s područja BPK-a Goražde kao jedan od izraženih problema u ovom gradu ističu problem, odnosno povezanost sa ostatkom Bosne i Hercegovine i to je ono što utječe na poslovanje, kao i na bilanse. Sva ostala pitanja bila su vezana za Zakon o finansijskom poslovanju, Zakon o porezu na dohodak, Zakon o doprinosima i Zakon o porezu na dobit“ – ističe Novalić.\nPremijer Emir Oković izrazio je zahvalnost delegaciji Vladi FBiH na upriličenoj posjeti i organizovanom sastanku s privrednicima.\n„Bila je potreba da i predstavnici Vlade FBiH vide na terenu kako to sve izgleda. Sama privreda ima interes za skup normativnih akata koji ujteču na njeno poslovanje i koji su isključivo vezani za federalni nivo nadležnosti, a mi smo dosta toga uradili što je u nadležnosti kantona“ – kazao je on.\nDelegacija je Vlade FBiH je zajedno sa članovima Vlade Bosansko-podrinjskog kantona Goražde posjetila neke od privrednika s područja kantona.\nBy gorazde-press u 12:13


► Sirijske vlasti organizuju prve lokalne izbore od početka rata\nSirijske vlasti danas organizuju prve lokalne izbore od početka rata 2011. godine, a izbori se održavaju u većem delu zemlje pošto je vojska vratila poslednjih godina značajan deo teritorije iz ruku pobunjenika i džihadista Islamske države.\nViše od 6.550 biračkih mesta otvoreno je u 7.00 po lokalnom vremenu i biće zatvoreno oko 19.00.\n"Više od 40.000 kandidata bori se za 18.478 odborničkih mesta u svim provincijama", javila je sirijska agencija Sana.\nPoslednji lokalni izbori u Siriji održani su u decembru 2011. godine, na početku rata u kojem je za više od sedam godina stradalo 360.000 ljudi a nekoliko miliona je napustilo svoje domove.\nVećina kandidata na izborima dolaze iz vladajuće stranke Baas predsednika Bašara el Asada.\nLokalni mediji tokom popodneva nisu preneli koliki je odziv birača, a vlasti nisu saopštile koliko ima glasača. Zbog sukoba poslednjih godina nije bilo popisa stanovništva, a nijedan deo Sirije nije pošteđen sukoba.


Skoplje: Građani BiH u Makedoniju će moći putovati samo s ličnom kartom – BDC TV\nSkoplje: Građani BiH u Makedoniju će moći putovati samo s ličnom kartom\nMarch 12, 2018 Desk BDC TV BiH, Region 0\nPredsjedavajući Vijeća ministara BiH Denis Zvizdić danas je u Skoplju sa premijerom Republike Makedonije Zoranom Zaevom razgovarao o unapređenju bilateralnih odnosa dvije zemlje. Potpisan je i Sporazum o uslovima putovanja prema kojem će građani BiH u Makedoniju ulaziti sa ličnom kartom, kao i Protokol o saradnji u obrazovanju.\nSporazum o uslovima putovanja državljana BiH i Makedonije potpisali su ministar vanjskih poslova BiH Igor Crnadak i makedonski ministar unutrašnjih poslova Nikola Dimitrov.\nTakođe, ministar civilnih poslova BiH Adil Osmanović i ministrica obrazovanja i nauke Makedonije Renata Deskoska potpisali su Protokol o saradnji u obrazovanju, s ciljem razvijanja i unapređenja odnosa u toj oblasti.\nZvizdić: Ojačati ekonomsku saradnju dvije zemlje\nPredsjedavajući Vijeća ministara BiH Denis Zvizdić i makedonski premijer Zoran Zaev razgovarali su o poboljšanju političkih odnosa i saradnje u procesu evropskih integracija, ekonomskim odnosima i jačanju trgovinske razmjene, kao i o aktualnim regionalnim pitanjima i procesima.\nPredsjedavajući Zvizdić je rekao da sa bh. strane postoji interes za saradnjom u oblastima metalne, drvne, prehrambene i tekstilne industrije. Pozdravio je ideju formiranja Biznis kluba Bosna i Hercegovina – Makedonija i izrazio punu podršku Vijeća ministara BiH održavanju poslovnih foruma i susreta privrednika iz BiH i Makedonije, jer se radi o obostranom interesu.\nDodao je da BiH i Makedonija dijele zajedničke ciljeve aspiracije ka EU i NATO savezu i obje zemlje predano rade na reformama kako bi ubrzale ekonomski razvoj i poboljšale životni standard građana.


Najveća investicija na start-up sceni Srbije - SMT\nNajveća investicija na start-up sceni Srbije\nHome » Posts » Najveća investicija na start-up sceni Srbije\n29 June 2016 | Biznis, Elektronika, Gadget, Popularan\nInvesticioni fond South Central Ventures pruža ozbiljnu podršku start up sceni Srbije i nacionalna asocijacija srpske privrede, u sklopu svojih aktivnosti za razvoj preduzetništva i start ap biznisa podsticaće partnerstvo fondova i preduzeća, kako bi se kroz zajedničke projekte, pokrenuo biznis i podstakao razvoj, rekao je Marko Čadež, predsednik Privredne komore Srbije.\nPrivredna komora Srbije povezuje sve koji žele da pokrenu biznis sa investitorima i podržava promociju uspešnih poslovnih priča i inovativnih srpskih kompanija i proizvoda, rekao je Čadež na konferenciji u PKS i podsetio na uspešnu prezentaciju kompanije Ono i njihovog električnog bicikla na festivalu u Beču, o kojem ste već mogli da čitate na našem i vašem portalu SMT.RS\nOno Archont super eBike\n„Poslovne ideje u Srbiji nikada nisu nedostajale, ima mnogo mladih spremnih da pokrenu posao, ali važno je da im se pruži podrška da od ideje razviju poslovne modele konkurentne na drugim tržištima“, ukazao je Čadež i izrazio uverenje da će prezentacija uspešnog primera saradnje jedne mlade kompanije i fonda pokrenuti i druge firme na ovakvo partnerstvo.\nJan Kobler, partner u Investicionom fondu South Central Ventures (Enterprise Innovation Fund – ENIF) istakao je primer uspešne saradnje mlade kompanije iz Srbije City Expert i fonda. South Central investment prepoznao je potencijal te kompanije, njen inovativni pristup u sektoru nekretnina u Srbiji i investirao 700.000 evra u njen rast i razvoj. Investicija će obezbediti i uvođenje naprednijih tehnoloških karakteristika, koje će unaprediti servis za klijente.\nFond raspolaže sa 40 miliona evra namenjenih start ap, malim i srednjim tehnološkim kompanijama sa prostora Zapadnog Balkana. Okuplja investitore, od međunarodnih institucija, kao što su EBRD, EIF i KfW, pa sve do regionalnih korporacija i privatnih ulagača, osiguravajućih kuća i poslovnih anđela, ali i javnog sektora. Visina investicija kreće se od 100 hiljada do 3 miliona evra. Planirane investicije u kompanijama u Srbiji su oko 2 miliona evra. Ovakvi skupovi koje podržava Privredna komora Srbije predstavljaju dobru priliku da se predstavi način investiranja, kao podsticaj i drugim kompanijama da uspostave saradnju sa fondom, istakao je Kobler.\nIgor Jović, generalni direktor kompanije City Expert predstavio je unapređene usluge koje ta kompanija nudi klijentima, sa ciljem da u poslovima sa nekretninama uštede i vreme i novac.\nZabrana elektronskih uređaja na letovima\nRobot Niko – rezultat velikog entuzijazma mladih robotičara iz Vukovara\nOtvoren naučni klub u Leskovcu


Konjević: Abazović da vrati mandat ako nema većinu, sastavljanje vlade pretvorio u cirkus\n„CRNA GORA NEMA VREMENA DA ČEKA“\nMandatar Dritan Abazović treba da se izjasni da li ima potrebnu većinu za sastavljanje nove vlade, a ukoliko nema - treba da vrati mandat, poručio je predsjednik Socijaldemokratske partije (SDP) Raško Konjević.\nPodnaslov: „CRNA GORA NEMA VREMENA DA ČEKA“\nTizer: Mandatar Dritan Abazović treba da se izjasni da li ima potrebnu većinu za sastavljanje nove vlade, a ukoliko nema - treba da vrati mandat, poručio je predsjednik Socijaldemokratske partije (SDP) Raško Konjević.\n04.05.2022 - 14:11 | .\nOn je novinarima, nakon sjednice Odbora za za bezbjednost i odbranu, kazao da nije tačno da bi SDP-u moglo da pripadne mjesto predsjednika Skupštine.\n“Svakog dana u medijima imate novu informaciju. Abazović je, načinom na koji vodi pregovore, sastavljanje vlade pretvorio u cirkus”, rekao je Konjević.\nOn je kazao da je Abazović dobio mandat za sastav nove vlade i da, ukoliko nema većinu, treba da vrati mandat.\n“Treba da se izjasni da li ima većinu za sastavljanje nove vlade, da ne bi zadržavao mandat”, istakao je Konjević.\nOn je kazao da Abazović, zakonski, ima rok od 60 dana za sastavljanje nove vlade, i naglasio da Crna Gora nema vremena da čeka.\n“Umjesto najava njega i njegovog političkog subjekta svake sedmice da ćemo imati novu vladu naredne nedjelje, treba da saopšti da li može da sastavi vladu. Neka vrati mandat ili predloži drugi sastav vlade, a ne da svakog dana dobijamo gotovo netačne informacije”, naveo je Konjević.\nPrema njegovim riječima, Abazović ima želju da u novoj vladi bude Socijalistička narodna partija (SNP), pa time postaje talac te stranke.\n“Ukoliko misli da mu neko drugi određuje sastav vlade, mislim da neće imati većinu”, rekao je Konjević.\nNa pitanje da li bi SPD učestvovao u vladi u kojoj bi bio SNP, Konjević je odgovorio da se u toj stranci zalažu za vladu koju će podržati 49 poslanika.\nOn je istakao da suština nije ko je u vladi, već čime će ta vlada da se bavi.\n“Rekli smo da vlada treba da bude zasnovana na jasnim programskim principima i da potpišemo koalicioni sporazum svih koji će biti u toj vladi, ili je podržati”, kazao je Konjević.\nGrađani, kako je naveo, treba da budu upoznati sa programom, prioritetima i ciljevima vlade.\n“Mi smo zainteresovani, sa kim god da se dogovorimo oko programa, prioriteta i ciljeva. Ovdje jedino imate SNP koja bježi od toga, a pritom određuje ko može da bude u vladi”, rekao je Konjević.\nOn je naveo da je paradoksalno da SNP-u ne smeta to što bi za njihove ministre glasao SDP ili Demokratska partija socijalista (DPS).\n“Ukoliko želimo da od sedmice do sedmice ovo pretvaramo u cirkus, pozivam Abazovića da omogući neki drugi dogovor u Skupštini, da dobijemo vladu koja može da rješava određene stvari”, rekao je Konjević.\nOn je naveo da su u Crnoj Gori blokirane institucije, zahvaljujući ponašanju Demokratskog fronta (DF) i, dobrim dijelom, Abazovića.\n“Mi smo jedina zemlja regiona koja nije usvojila nijednu antikriznu mjeru, imamo blokiran parlament, DF određuje da li treba da bude premijerskog sata i poslaničkih pitanja”, rekao je Konjević.\nKomentarišući navode o kupovini glasova u Ulcinju, on je kazao je da “stare navike često preuzimaju oni koji su ih kritikovali”.\n“Ipak, neka se to institucionalno rješava, u hodu kroz parlament i nadležne organe”, dodao je Konjević.\nTagovi: Manjinska vlada, Dritan Abazović, Raško Konjević, Socijaldemokratska partija SDP


Potpisan ugovor za izgradnju hotelskog kompleksa u Vranjskoj Banji | VRANJENEWS\nPotpisan ugovor za izgradnju hotelskog kompleksa u Vranjskoj Banji\nLokacija za izgradnju hotelskog kompleksa u Vranjskoj Banji. Foto Vranje News\nVranje - Potpisivanju ugovora Millennium Resorts-a i američke hotelske kompanije Marriott International o izgradnji hotelskog kompleksa u Vranjskoj Banji prisustvovali su u sredu u Beogradu gradonačelnik Vranja Slobodan Milenković, republički poslanik Slaviša Bulatović i predsednik gradske opštine Vranjska Banja Dragan Sentić.\nDirektor kompanije Millennium Team Stojan Vujko izjavio je prilikom potpisivanja ugovora da će Milenijum uložiti 90 miliona evra u taj projekat i da će biti otvoreno 350 radnih mesta.\nAmbasador SAD u Srbiji Entoni Godfri kazao je da je projekat izgradnje hotelskog kompleksa u Vranjskoj Banji u saradnji kompanija Millennium Resorts i američke hotelske kompanije Marriott International važan i za Srbiju i za SAD, ne samo u ekonomskom nego i u kulturnom smislu.\n- Investicija "Meriota" i "Milenijum rizorta" u izgradnju hotelskog kompleksa u Vranjskoj Banji za jug centralne Srbije značiće potpuno novo oživljavanje, ali i dolazak novih investitora, posao za građane, bolje plate i bolji životni standard - izjavila je premijerka Ana Brnabić.\nOna je naglasila da je reč o najvećem projektu kompanije "Meriot" na Balkanu, kao i najvećoj investiciji u srpski turizam u ovom trenutku.


Bastać: Vučić obmanjuje javnost tvrdeći da smo tukli radnike, imamo svedoke\nVesti Autor:Beta02. maj. 202017:14 > 17:29\nPredsednik beogradske opštine Stari Grad Marko Bastać izjavio je da nisu tačne optužbe predsednika Srbije i Srpske napredne stranke Aleksandra Vučića da su predstavnici te opštine i građani napadali i tukli radnike koji su u utorak 28. aprila, tokom policijskog časa, izvodili radove u ulicama Žorža Klemensoa i Venizelisovoj, radi izgradnje trolejbuske mreže.\n„Ovom izjavom Vučić pokušava da amnestira one koji zloupotrebljavaju policijski čas, rade do pola dva posle ponoći i ne daju deci da spavaju ignorišući zahteve gradjana i kršeći sve propise. Ovom izjavom, Vučić je dokazao da on zapravo stoji iza ‘kompletnih idiota’ koji pod okriljem noći ruše Stari grad i Beograd, a da gradjane ništa ne pitaju“, rekao je Bastać.\nRadnike nikada nismo i nikada nećemo tući, rekao je. „Zajedno sa njima smo obezbedili rupe koje su iskopali pre nego što su otišli i pre nego što je Direkcija za građevinsko zemljište i izgradnju grada Beograda, svesna da je zloupotrebila policijski čas i da zajedno sa investitorom nije obezbedila zaštitnu opremu za radnike, obustavila radove“, kazao je Bastać.\nOn je naveo da su dokazi za te tvrdnje snimci koje su napravili predstavnici opštine Stari Grad, ali i snimci koje su napravili građani i policajci koji su bili prisutni sve vreme.\n„Istorija takvih njihovih kampanja prethodila je ubistvima Slavka Ćuruvije, Zorana Đinđića i Olivera Ivanovića. Šta narod misli o politici podela i progona svakog ko drugačije misli, možete da čujete svake večeri u 20.05. Ta buka nas obavezuje“, kazao je Bastać, a navodi se u saopštenju.\nAleksandar VučićMarko BastaćStari grad


Bela kuća veruje da je novi Bin Ladenov snimak autentičan\nBela kuća je saopštila da je najnoviji audio snimak, koji se povezuje sa Osamom Bin Ladenom, po svemu sudeći autentičan, o čemu izveštava novinarka GA Pola Vulfson.\nPoruka sa nove audio trake stigla je do zvaničnika Bele Kuće dok je predsednik Buš bio u Kaliforniji. Prvi komentar stigao je nekoliko sati kasnije, kada je portparol Skot Meklelan izjavio da su američke obaveštajne službe ispitale traku i da se veruje da je na njoj glas vodje Al Kaide.\nNa snimku, glas za koji se pretpostavlja da je Bin Ladenov, optužuje Zapad da vodi rat protiv islama i posebno spominje nedavne dogadjaje u Sudanu i na palestinskim teritorijama, uključujući i suspenziju zapadne pomoći Palestinskoj vladi pod vođstvom Hamasa. Piter Hekstra, predsednik Odbora predstavničkog doma za obaveštajnu delatnost, na programu Televizije «Foks» je izjavio da je audio traka deo multi-medijalnih pokušaja Al Kaide da pridobije umerene muslimane.\n«Al Kaida shvata da se veći deo ovog rata, ove bitke koju vodimo, sastoji od osvajanja srca i uma umerenih muslimana. I ona je usmerena na to, a i mi bi trebalo da budemo usmereni na to.»\nRepublikanac iz Mičigena učestvovao je u programu zajedno sa najvišim demokratskim članom Odbora za obaveštajnu delatnost, Džejn Harmon iz Kalifornije, koja je posebno istakla neuspeh administracije predsednika Buša da pronadje vodju Al Kaide.\n"Audio traka nas podseća da je četiri godine posle 11. septembra Osama Bin Laden još predmet najvećeg traganja za jednim čovekom u istoriji. Nismo bili u stanju da ga pronadjemo i deo razloga je to što smo se zaglibili u Iraku".\nAudio traka je prvi snimak Bin Ladena, posle onog u januaru, u kojem je pretio novim napadima protiv Sjedinjenih Država i, takođe, nudio primirje, koje je Bušova administracija odbila, s obrazloženjem da ne pregovara sa teroristima.


Uručena donacija Kolarčevoj zadužbini | musicpocket\nPodrška za predstojeći, jubilarni 10. Beogradski Šopen fest\nDirektorke Međunarodnog centra za muziku „Eva“ Ana Rančić i Vesna Surčulija Radić uručile su danas (petak, 12. februar) Kolarčevoj zadužbini donaciju u iznosu od 65.000 dinara, koja je namenjena realizacijiBeogradskog Šopen Festa u 2021. godini.\nTa donacija je takođe usmerena ka razvoju programske delatnosti Kolarca i konkretno – podršci Šopen Festa (Belgrade Chopin Fest) koji ove godine obeležava jubilej od 10 godina postojanja.\nOvaj festival u svojoj misiji slavi muziku jednog od najvećih kompozitora klavira – Frederika Šopena uz promociju vrhunskog međunarodnog i nacionalnogi pijanizma sa fokusom na mladim talentima.\nMisija donatora – Međunarodnog centra za muziku „Eva“ (www.evamusic.rs) jeste podizanje svesti o važnosti finansijske pomoći od strane pojedinaca i privrednih društava u cilju očuvanja kulture i umetnosti Beograda.\nIako je primarna delatnost ovog centra organizacija muzičke škole instrumenta i priprema đaka za polaganje međunarodnih ABRSM ispita, želja osnivača je da svojim radom doprinesu kulturi i umetnosti svog grada.\nCentar „Eva“ bio je dva puta domaćin master klasa poznatog baritona Davida Bižića, kao i master klasa džez pijaniste Dimitrija Vasiljevića, oba svetski priznata domaća umetnika.\nIlija Milosavljević Kolarac je 1878. godine testamentom je svoju imovinu ostavio srpskom narodu u cilju širenja nauke i kulture.\nZgrada Kolarca svečano je otvorena 4. februara 1932. godine koncertom Beogradske filharmonije. Od tada do danas zgrada sa adresom Studentski trg 5 za mnoge predstavlja oazu znanja, kulture, umetnosti i muzike zbog čega je od izuzetne važnosti da je takvu sačuvamo i u ovim turbulentnim vremenima.\nPrilikom uručivanja ove donacije, predstavnici „Eve“ i Kolarca složili su se da je, pored podrške Ministarstva kulture i informisanja, važno podsticati donatorske inicijative u kulturi i umetnosti, kao činu razvoja filantropske svesti u domaćoj zajednici.\nZbog toga je gest Međunarodnog centra za muziku „Eva“ važan korak u daljoj saradnji sa Kolarcem u zajedničkoj misiji edukacije i promocije umetničke muzike.


Fali joj jedan papir… Foto: Danil Sorokin on Unsplash\nIako ovo pomalo zvuči neverovatno, imajući u vidu da Barselona u znatnoj meri puni gradski budžet na konto miliona turista koji godišnje obiđu ovo arhitektonsko čudo, Sagradi Familiji fale papiri.\nNaime, vekovna saga oko izgradnje jedne od najpoznatijih svetskih građevina, koja je projektovana od strane čuvenog katalonskog arhitekte Antonija Gaudija i čija je izgradnja počela davne 1882. godine, konačno će u bar jednom aspektu biti okončana. S obzirom na činjenicu da za čitavo ovo vreme izgradnje nisu postojale adekvatne građevinske dozvole, objekat ima dug prema gradu u iznosu od 36 miliona evra. Međutim, zahvaljujući najnovijem dogovoru između gradskog veća Barselone i poverenika bazilike ovaj decenijski spor će konačno dobiti svoj epilog, piše New York Times.\nTokom narednih deset godina čelnici Sagrada Familije će isplaćivati dug u ratama, a zauzvrat grad će poboljšati organizaciju i funkcionisanje javnog gradskog prevoza u zoni oko bazilike.\nTokom narednih deset godina čelnici Sagrada Familije će isplaćivati dug u ratama.\n„Sagrada Familija je najposećenija monumentalna građevina našeg grada. Nakon dve godine dijaloga napravili smo sporazum kojim se garantuje plaćanje duga zbog građevinske dozvole, ali i siguran pristup građevini i olakšanje funkcionisanja života oko nje, kao i poboljšanje okolnog javnog prevoza i obnavljanje lokalnih ulica.“, rekla je Ada Colau, gradonačelnica Barselone.\nPrema sprovedenim istraživanjima Sagrada Familija godišnje privuče oko 4,5 miliona posetilaca, te bi na ovaj sporazum svakako trebalo gledati kao na veoma značajan korak na putu konačnog završetka radova najavljenih za 2026. godinu.\n#Antonio Gaudi #dug #gradjevinska dozvola #sagrada familia #Sagrada Familija


Naveo je da je odmah povukao svoju delegaciju, da je američkoj delegaciji rekao da Srbija takav sporazum neće potpisati i poručio da će Srbija uvek nastojati da vodi mirne razgovore kako bi sačuvala mir, ali da neće dozvoliti da je ponižavaju.\nPredsednik Srbije zahvalio je na pismu-čestitki američkom predsedniku Džou Bajdenu povodom predstojećeg Dana državnosti, u kome se pored uobičajenog isticanja posvećenosti unapređenju ekonomske saradnje, regionalne stabilnosti i demokratskih vrednosti, nedvosmisleno poziva na međusobno priznanje Srbije i „Kosova“ kao posledice.\nMeđusobno priznanje Srbije i „Kosova“ ne stoji ni u jednom aktu nijedne svetske organizacije, ukazao je predsednik i ponovio da je Srbija uvek spremna za nastavak dijaloga sa Prištinom pod pokroviteljstvom Evropske unije, ali i poštujući stav SAD, kao i stavove Rusije i Kine.\nPrema predsednikovim rečima, situacija jeste teška i biće sve teža.\n„Kao što sam vam rekao pre tri dana, ja to vidim, ja to očekujem, vidim kako se to polako steže, zato što su njihovi međusobni sukobi u svetskim okvirima sve snažniji i sve veći, i onda mi tu plaćamo cenu“, rekao je predsednik.\nVučić je poručio da je do naše države da nastavi sa snaženjem zemlje u ekonomskom smislu.\nPredsednik je dodao da je uloga vojske veoma značajna u veoma složenim bezbednosnim i političkim uslovima savremenog sveta i da zato Srbija mora da uradi sve što može da odvrati svakog potencijalnog agresora i napade na građane i zemlju.\n„Politika snaženja vojske biće nastavljena ubrzano“, naglasio je predsednik dodajući da je cilj da srpska vojska može da bude stabilizator političkih prilika u regionu.\nPrema njegovim rečima, svakome treba da bude jasno da Srbija nije džak za udaranje i da može svako da je napadne i da joj preti kao što je to bilo u prošlosti.\nVučić je rekao da je zadovoljan onim što je video i zato što je mnogo toga urađeno u prethodnom periodu i istakao da će od aprila meseca vojnim licima biti znatno uvećane plate.\nPredsednik je rekao i da će se nastaviti ulaganja u Vojsku Srbije, kojoj je poručio da od nje očekuje da i dalje bude čuvar naše zemlje, njenog integriteta i slobode.\n„Od vas očekujemo da budete čuvari naše zemlje, njenog integriteta, slobode, da budete branitelji naroda, čuvari otadžbine, zaštitnici interesa Srbije i da budete odvraćajući faktor svakog agresora i za svakog ko bi pomislio da napadne Srbiju“, rekao je Vučić.\nNa vojnoj vežbi pod nazivom „Vrh koplja“ prikazana je osposobljenost 72. brigade za specijalne operacije, a prikazu sposobnosti, koje je predsednik Srbije i vrhovni komandant Vojske Srbije ocenio sa vrlo dobro, prisustvovali su i potpredsednik Vlade i ministar odbrane Nebojša Stefanović i načelnik Generalštaba Vojske Srbije, general Milan Mojsilović.\nPredsednik Vučić: Otvaranje fabrike „Кontinental automotiv“ veliki dan za Srbiju\nSelaković: Biće pritisaka, argumentima braniti poziciju Srbije\nSelaković: Кompromis, a ne da jedna strana dobije sve\nKonkurs "Poslovne ideje za razvoj"\nUdžbenici za Srpsku dopunsku školu u Berlinu donacija MSP-a\nSelaković: Pohvale poslanika Bundestaga za rezultate srpske ekonomije\nSelaković pred Odborom za EU nemačkog Bundestaga\nUnapređenje poslovnog okruženja za nemačke firme u Srbiji\nSelaković: Nemačka jedan od naših najvažnijih ekonomskih i političkih partnera\nSveti Sava u Srpskoj dopunskoj školi u Nemačkoj\nSastanak sa ambasadorom Savezne Republike Nemačke\nPoziv za učešće na Desetoj konferenciji novinara i medija dijaspore i Srba u regionu\nDan žalosti povodom smrti Njegove svetosti Patrijarha srpskog Irineja\nOбележавање Дана примирја у Првом светском рату\nPARLAMENTARNI IZBORI 26.04.2020.\nObaveštenje za birače sa boravištem u inostranstvu o ostvarivanju biračkog prava na izborima za narodne poslnike Narodne skupštine\nNovogodišnji prijem za konzularni kor u Hamburgu\nKoncert SKUD „MLADOST“\nGodišnja skupština Hamburškog ženskog konzularnog kluba\nKnjiževno veče na Univerzitetu u Hamburgu\nHAMBURG - GLOBAL CLINICAL CARE COORDINATION FORUM\nMonodrama “Milunka Savić”\nKoncert Lene Kovačević i gudačkog orkestra Josef & Friends u Braunšvajgu\nDodela diploma na Generalštabnoj vojnoj akademiji u Hamburgu\nPrijavljivanje za dopunsku nastavu na srpskom jeziku\nSrbija u Dugoj noći konzulata\nDečije pozorište - 2019\nObeležavanje 74. godišnjice od osloođenja logora ratnih zarobljenika Sandbostel


Društvo Archives - Televizija Kopernikus TV K::CN\nOštećena infrastruktura posle nevremena u Kosjeriću\nNevreme koje je pogodilo opštinu Kosjerić u popodnevnim satima oštetilo je putnu strukturu, a gradske ulice su bile poplavljene. „Bujica je za kratko vreme napravila potpuni haos. U Brajkovićima i … ...više...\nNakon nevremena koje je pogodilo Ivanjicu, na teritoriji cele opštine proglašena je vanredna situacija. Potrebna nam je pomoć vojske i države, kaže predsednik opštine Zoran Lazović. Obilna kiša izazavala je … ...više...\nDo Stare planine će se ubuduće mnogo brže stizati jer su radovi na poslednjoj deonici puta pri kraju. Načelnica Nišavskog okruga Dragana Sotirovski rekla je da je asfaltiranje puta prvi … ...više...\nMinistar Milan Krkobabić, koji je zadužen za regionalni razvoj i koordinaciju rada javnih preduzeća, istakao je da su prioriteti za dalji razvoj zemlje nova strategija regionalnog razvoja i formiranje Nacionalnog … ...više...\nUskoro popunjavanje upražnjenih javnobeležničkih mesta\nDo kraja sedmice biće raspisan novi konkurs za popunjavanje upražnjenih javnobeležničkih mesta za područje 34 osnovna suda, najavila je ministarka pravde Nela Kuburović. „Verujemo da će po okončanju tog konkursa … ...više...\nOpština Bela Palanka je realizovala velike kapitalne projekte poput otvaranja pogona kompanije “Trendtekst” i rekonstrukcije osnovne škole i predškolske ustanove, podsetio je predsednik opštine Goran Miljković, povodom obeležavanja Dana opštine. … ...više...\nBrnabić: Srbija lider u privlačenju stranih investicija\nGodinu dana rada Vlade Srbije obeležava se u Subotici. Ana Brnabić predstavlja rezultate i prioritete za naredni period. Premijerka je sa ministrima i predsednikom Pokrajinske vlade obišla privrednu zonu i … ...više...\nBroj dece je sve manji i manji, upozorio je i danas predsednik Srbije Aleksandar Vučić prilikom obilaska rekonstruisanog porodilišta u Aleksincu. Srbija će, ponavlja predsednik, nestati kao nacija ukoliko građani … ...više...


Filmski festival "Upoznaj Koreju kroz filmove" od 4. do 6. decembra u LKC-u - Dnevnik Juga\nPočetna / KULTURA / Filmski festival „Upoznaj Koreju kroz filmove“ od 4. do 6. decembra u LKC-u\nFilmski festival „Upoznaj Koreju kroz filmove“ od 4. do 6. decembra u LKC-u\nDnevnik Juga 19/11/2019\tKULTURA, Leskovac Ostavi komentar\nPovodom 30. godišnjice korejsko-srpskih diplomatskih odnosa, Ambasada Republike Koreje organizuje festival korejskog filma u saradnji sa partnerima iz Beograda, Sombora, Niša i Leskovca, pod sloganom „Upoznajte Koreju kroz filmove“.\nFilmski festival počeće u Beogradu, u Domu omladine Beograda, a zatim se nastavlja u Somboru (od 27. do 28. novembra) u bioskopu “Narodni Bioskop”, u Nišu (od 3. do 5. decembra) u „Kulturnom Centru Niš“ i u Leskovcu (od 4. do 6. decembra) u „Leskovačkom kulturnom centru“. Ovogodišnji filmski festival predstavlja 6 popularnih korejskih filmova različitih žanrova: akcija, istorija, romantika i sport.\nBattlefield Heroes/ Heroji\nGodine 2003, uoči održavanja Azijskih igara, Dae-Vong, bivši hokejaš, dobija ponudu da bude menadžer južnokorejske hoikejaške rerprezentacije. Dok se raduje novoj prilici, shvata da je u pitanju ženska reprezentacija sastavljena od gomile gubitnica. Jedna je ne baš uspešna umetnička klizačica koja povećava šanse da se dobro uda ulaskom u nacionalni tim, debela domaćica koja je nekad igrala hokej na travi, bivša takmičarka u brzom klizanju, izbačena iz tima… Priključuje im se i istinska šampionka, Ji-Von, nekadašnja reprezentativka Severne Koreje. S njom, još ima nade za uspeh, jer se te godine takmiči svega pet ekipa. Uz veliku pobedu u prvom meču, osećaju da je medalja blizu, ali onda Ji-Con sledeću utakmicu treba da igra protiv sestre koja je ostala u Severnoj Koreji…\nVery Ordinary Couple/Sasvim običan par\nPosle tri godine skrivanja svoje ljubavi, kolege Dong-Hi i Jang okončavaju vezu. Kako povređene emocije I nesporazumi prerastaju u bes, njihova uzajamna osećanja nije više moguće sakriti. Film “Sasvim običan par” počinje vatrometom emocija: dvoje nekadašnjih ljubavnika na svaki način pokušavaju da povrede I ponize ono drugo. Činjenica da rade u istoj banci i moraju da se viđaju svakog dana, dovodi do neprestane tenzije i naelektrisanih situacija…\nThe Classified File/ Poverljivi dokument\nBusan, 1978. Gil-Young, prekaljeni detektiv, dobija poseban zahtev od roditelja nestale devojčice. Ne slučajno, žele baš njega jer otmičar vešto zavarava policijsku istragu i, umesto da bude rasvetljen, slučaj sve dublje tone u misteriju. Kad medijum Jung-San u viziji otkrije gde je dete, ljudi iz očaja počinju da veruju njegovim rečima. A on tvrdi da je Gil-Young jedini koji može da je spase. Bez ikoga drugog kome bi verovao, Gil-Young se zbližava s medijumom i oni zatvaraju krug oko otmičara, ne birajući sredstva. Ovaj film govori o 33 dana pakla kroz koji prolaze dvojica ljudi da bi pronašli nestalu devojčicu i živu je vratili kući.\nPrethodni Muzikološki institut prikuplja informacije o savremenom stanju tradicije pevanja uz gusle\nSledeći U stanu krio 1,5 kilograma marihuane i amfetamine


Atlantic Grupa otvorila novi distributivni centar u Hrvatskoj - Pluton Logistics\nAtlantic Grupa otvorila novi distributivni centar u Hrvatskoj\n28. marta 2019. marko\tAtlantic Grupa, autonomni logistički robot, Gideon brothers, Kamgrad, logističko distributivni centar Velika Gorica\nAtlantic Grupa je otvorila novi logističko distributivni centar kod Velike Gorice, vredan oko 20 mil EUR, saopštila je kompanija, navodeći da taj centar obezbeđuje adekvatnu logističku podršku dugoročnom razvoju distribucijskog poslovanja.\nNovoizgrađeni objekat objedinjuje ukupne skladišne kapacitete Atlantic Grupe na području Zagreba i centralni je logistički centar za hrvatsko tržište, ističu iz kompanije, a prenosi Hina.\n– Investicija u izgradnju i opremanje, vredna oko 20 mil EUR, realizovana je u saradnji sa strateškim partnerom, kompanijom Kamgrad, u roku od samo sedam meseci – naglašavaju iz Atlantic Grupe.\nNavode i da se Kamgrad „pokazao kao logičan odabir strateškog partnera za izgradnju objekta prema specifičnim potrebama Atlantic Grupe, namenjenog za dugoročni najam, budući da distributivna strategija Atlantic Grupe ne predviđa gradnju vlastitih skladišta“.\nU prvoj fazi osiguran je skladišni kapacitet od 30.000 paletnih mesta, a objekat ima i mogućnost dodatnog modularnog širenja u skladu s poslovnim potrebama. Razvoj distribucijskog poslovanja jedan je od stubova strategije rasta i razvoja kompanije, napominju iz kompanije Atlantic Grupa.\nKao zanimljivost novog logističko distributivnog centra izdvajaju i pilot projekat saradnje s hrvatskom robotičkom kompanijom Gideon Brothers, odnosno projekat testiranja prvog komercijalnog proizvoda te tehnološke kompanije – autonomnog logističkog robota.\nReč je o prototipu robota namenjenog za samostalnu vožnju, koji ima kapacitet prenosa tereta od 800 kilograma i dizajniran je za sigurno kretanje među ljudima, opremom i drugim logističkim vozilima. Prvi roboti ulaze u novi objekt 15. aprila, kada i počinje probni rad, ističu iz Atlantic Grupe.\n← ANKETA: Hoće li ulazak stranaca u domaće luke smanjiti udeo drumskog transporta?\nMigranti i u kazanima za rakiju →\n„Atlantic“ preuzima distribuciju „Unilevera“ za Hrvatsku i Sloveniju\nDanijel Banek, izvršni direktor centralne nabavke u „Atlantic Grupi“ – Poslovanje usmereno ka kupcima\n13. oktobra 2017. 13. oktobra 2017. marko\n1. septembra 2020. 1. septembra 2020. Milica Milosavljevic


Univerzitet u Beogradu Stomatološki fakultet | Integrisane studije stomatologije - III konkursni rok\nInternet adresa: stomf.bg.ac.rs\n· 1 studenta koji se finansira iz budžeta Republike Srbije - državljani Republike Srbije koji su srednju školu završili u inostranstvu\n· 5 samofinasirajućih studenata za program na engleskom jeziku.\nKalendar aktivnosti sprovođenja konkursa za upis u prvu godinu školske 2020/21. godine na studijske programe:\n· Integrisane akademske studije stomatologije: 1 student koji se finansira iz budžeta Republike Srbije - državljani Republike Srbije koji su srednju školu završili u inostranstvu i 5 samofinasirajućih studenata za program na engleskom jeziku.\nod 14 h do 15.00h\ndo 25 septembra\nsreda 30. septembar\nSpisak prijavljenih kandidata za polaganje prijemnog ispita sa ocenama iz srednje škole\nPrijemni ispit se polaže u Sekretarijatu fakulteta, Ulica dr Subotića br. 8\nPreliminarna rang lista kandidata za upis u I godinu školske 2020/21 - III konkursni rok\nKonačna rang lista kandidata za upis u I godinu školske 2020/21 - III konkursni rok


Marihuanu uzgajali u napuštenoj baraci u centru Banjaluke\nčetvrtak, 11 januar 2018 12:34\nLaboratorija za uzgoj marihuane, koju je policija jutros otrkila u Banjaluci, nalazi se u strogom centru grada na takozvanoj “Paskolinoj ciglani”, saznaje SrpskaCafe.\nU akciji su uhapšeni Dragan Petković (51), Vladimir Maksimović (35), Ranko Jović (63) i Aleksandar Ćutković (46) svi iz Banjaluke.\nVećina su i ranije privođeni zbog posjedovanja narkotika, dok se Petković dovodio u vezu i sa krađom na štetu Kinološkog društva, saznaje portal SrpskaCafe.\nImprovizovana laboratorija droge instalisana u jednoj od baraka koja je svega 100 metara udaljena od zgrade Narodne skupštine RS ili 30 metara od zgrade Centralne banke BiH, a u njenoj blizini se nalazi i sjedište IRB RS, ali i nekoliko političkih partija iz Srpske.\nNa oko djeluje da je sporna baraka duže vrijeme zapuštena i spolja se ne može reći da se u njoj nalaze bilo kakvi zasadi marihune pa su vjerovatno i osumnjičeni išli logikom da ih na takvom mjestu nikada ne bi ni tražili.\nInače banjalučka policija jutros je u saradnji sa Upravom za organizovani i teški kriminalitet MUP-a RS uhapsila četiri osobe osumnjičene za nedozvoljenu proizvodnju i promet opojnih droga. Akcija se sprovodi na području Banjaluke i u toku su pretresi na više lokacija, kao i u samoj baraci u kojoj je otkriven zasad marihuane.\n– Akcija je usmjerena na suzbijanje, otkrivanje i dokumentovanje krivičnih djela iz oblasti zloupotrebe opojnih droga. Aktivnosti su započete u jutarnjim časovima, a zasad su slobode lišena četiri lica iz Banjaluke. U toku su pretresi na više lokacije, a na jednoj od njih pronađena je improvizovana laboratorija za uzgoj opojne droge marihuana – rekla je portparol PU Banjaluka Marija Markanović, navodeći da će više informacija biti poznato po završetku akcije.\nViše iz ove kategorije « Pretresi i hapšenja na području Banjaluke U Banjaluci uhapšeni prevaranti iz Srbije »


Prijem kod predsednika Srbije povodom Međunarodnog dana slepih – Savez slepih Srbije\nPrijem kod predsednika Srbije povodom Međunarodnog dana slepih\nPredsednik Srbije odlikovao Savez slepih Srbije\nOdržano 12. takmičenje u recitovanju KAŽI, ALI LEPO\nPublished by vladawi0 at October 16, 2017\nPredsednik Republike Srbije Aleksandar Vučić je danas povodom Međunarodnog dana slepih primio predstavnike Saveza slepih Srbije koji su ga upoznali sa problemima sa kojima se slepi i slabovidi suočavaju tokom svakodnevnog života.\nPredsednik Vučić je naglasio da će državani organi učiniti sve da pomognu u skladu sa svojim mogućnostima i u skladu s tim, dogovoren je zajednički rad na izradi Zakona o udžbenicima koji bi trebalo da bude na dnevnom redu jesenjeg zasedanja Skupštine Srbije.\nDogovoreno je da Ministarstvo za rad, zapošljavanje, boračka i socijalna pitanja nabavi Brajeve štampače za štampanje knjiga, časopisa i ostalih publikacija.\nTokom susreta, sagovornici su se dogovorili da reše status biblioteke Saveza slepih kao javne ustanove, kao i status slabovidih sportista kako bi postali deo Paraolimpijskog komiteta Srbije.\nPokrenuta je inicijativa za intenzivnije zapošljavanje slepih i slabovidih osoba.\nPredsednik Vučić naglasio je da će se zajedničkim radom resornih ministarstava rada, zdravlja, kulture, prosvete, omladine i sporta i svim ostalim ministarstvima doći do unapređenja položaja, ne samo slepih i slabovidih osoba, već svih lica sa invaliditetom.


Fudbalski zemljotres: UEFA najavljuje „seleri kep“ – Sport ONLINE\nZemljotres u fudbalu – Još nismo stigli da usvojimo ni VAR kao veliku promenu u fudbalu, a najvažniju sporednu stvar na svetu možda čeka novi potres.\nKaznu zbog kršenja finansijskog fer pleja je do sada na svojoj koži osetila i Crvena zvezda jer je izbačena iz kvalifikacija za Ligu šampiona. Osim nje, tu su bili i Galatasaraj, moskovski Dinamo…\n„Ozbiljno ćemo razmisliti o mogućnosti da ograničimo klupske budžete za plate fudbalera. Ako uspemo, to će po mom mišljenju istorijska promena“, dodaje Slovenac koji je na čelu UEFA zamenio Mišela Platinija. Po njegovom mišljenju, razlika između najvećih klubova i svih ostalih se opasno povećava, delom i zbog toga što se kupuju zvezde samo da bi se sprečio njihov odlazak negde druge.\n„Uvođenjem ‘seleri kepa’, klubovi će malo bolje razmisliti o vrednosti igrača pre nego što im ponude novac“, objasnio je Čeferin.\nŠta mislite da li bi seleri kep pomogao manjim klubovima da budu konkurentniji?


SMF pomoć korisnicima: Uvod\nАприл 20, 2019, 12:15:41\nZnači, stigli ste na ovaj Simple Machines forum (SMF)! Možda ste gledali početnu stranicu ili stranicu na kojoj ste saznali da morate da se registrujete ukoliko želite da je pregledate i zapitali ste se - šta dalje?\nPa, neki forumi dopuštaju gostima da čitaju i pišu poruke, neki gostima dozvoljavaju samo čitanje dok su neki dostupni samo registrovanim korisnicima. Mi vam preporučujemo registrovanje na bilo koji forum koji redovno koristite jer će vam mnoge korisne mogućnosti biti dostupne tek kada to učinite. Pošto je SMF tako prilagodljiv sistem da ćete teško uspeti da nađete dva ista foruma, počećemo opisivanjem četiri ključnih oblasti za koje očekujemo da će vam najverovatnije biti dostupne:\nOpis foruma opisuje sadržaj foruma a može da uključuje i linkove ka podforumima i/ili prikazuje urednika(e) foruma.


Mercedes-Benz B klase potvrđen za Pariz - Auto Republika\nBMW nema nameru da se vrati u Formulu 1\nPeugeot 508 GT jurca nemačkim autobanovima (VIDEO)\nMercedes-Benz B klase potvrđen za Pariz\n24/09/2018 - 11:39\nNova B klasa će se na Mercedesovom štandu pridružiti A35, GLE i EQC modelima, koji takođe imaju svetsku premijeru.\nMercedesova pariska „slagalica“ je konačno kompletirana, jer će se i nova B klasa pojaviti u „Gradu svetlosti“, pridružujući se na taj način A35, GLE-u i EQC-u. Ovaj „hedžbek/monovolumen“ će biti dostupan u „Sports“ i „Sports Tourer“ varijantama, bar tako kaže zvanično pres saopštenje.\nNovajlija će usvojiti čitavu paletu novih benzinskih i dizel motora, premijerno predstavljenih u A klasi, a koji su dostupni i za Sedan verziju.\nS obzirom da je B klasa pre svega model koji nudi dosta unutrašnjeg prostora, logično je da su potencijalni kupci zainteresovani za praktične atribute. Međutim, sve što Mercedes za sada želi da podeli s javnošću je poruka da je „enterijer prostraniji“ u odnosu na odlazeći model, spomenuvši takođe da će vlasnici ubirati plodove u vidu „jedinstvenog dizajna“ intrument table. Dakle, u suštini ne očekujemo značajan otklon u odnosu na rešenje koje već postoji kod A klase, što podrazumeva novi MBUX info-zabavni sistem.\nBez obzira što je B klasa među „niže“ pozicioniranim Mercedesovim modleima, ona će pozajmiti neke napredne sisteme od perjanice, S klase, a što se konkretnih detalja tiče, moraćemo malo da pričekamo.\nInternet je prepun špijunskih fotografija novog modela, a ni enterijer nije „vojna tajna“. Mercedes kaže da će novajlija izgledati dinamičnije, mada ne očekujemo da dođe do nekih spektakularnih i revolucionarnih promena u dizajnu, što naravno uslovljava sama karoserijska konfiguracija B klase.\ntags: mercedes b class Mercedes-Benz Paris Mondial de l’Automobile paris motor show\nprevious Audi oživljava oznaku "Horch"\nnext Istraživanje – Kako se Britanci snalaze sa “ležećim policajcima”?\nVW kaže da će „pre roka“ ostvariti zadate ciljeve vezane za proizvodnju električnih vozila\n28/12/2019 - 17:42\nSaab 900 Turbo Talladega u mint stanju prodat za više od 31.000 evra (GALERIJA)\n04/10/2021 - 07:29\nŠkoda Kushaq će se okušati u Indiji\n07/01/2021 - 08:38\nProizvodnja Toyote Corolle GR će prve godine biti limitirana na 6.500 jedinica\n05/04/2022 - 13:36\nŠef Ferrarija: Ne verujem da ćemo ikada preći samo električne automobile\n06/11/2020 - 08:16\nPorsche isplaćuje radnicima 9.700 evra bonusa\n21/03/2019 - 08:02\n07/11/2018 - 18:35


O nama - Frigomex\nMi smo drugačiji, mi smo Frigomex\nFRIGOMEX je kompanija koja se u svojoj tridesetogodišnjoj istoriji a posebno u poslednjih dvadeset godina bavi primenom tehnike hlađenja i izgradnjom rashladnih postrojenja i objekata. Obim naše delatnosti, poseb\nno u zadnjih deset godina proširili smo sektorom montaže termoizolacionih panela kao posebne delatnosti. Naša ponuda zaokružila je: projektovanje, isporuku materijala, montažu fasadnih i krovnih sistema i izvođenje ostalih građevinskih radova na izgradnji i zatvaranju objekata.\nOrganizovani smo kao visoko specijalizovano preduzeće u oblasti izgradnje industrijsko-komercijalnih objekata dinamičnog i vrhunskog dizajna, najvišeg estetskog izgleda i visokoučinkovite energetske efikasnosti. Naša kompanija i zaposleni neprekidno se usavršavaju i obučavaju za korišćenje savremenih materijala za fasade i krovove, tako da posedujemo licence najznačajnijih proizvođača tih materijala kao njihovi ovlašćeni instalateri (Kingspan, Sika, Isopan, Trimo Frico).\nNaša osnovna snaga je socijalna odgovornost kompanije, a rezultat toga je zadovoljstvo svih zaposlenih u kompaniji i njihovo nesebično zalaganje i požrtvovanje.\nRaspolažemo sopstvenom, najsavremenijom opremom i mehanizacijom za montažu: od teleskopskih viljuškara, radnih korpi i platformi, dizalica, vakumskih hvatača i ostalih specijalizovanih alata za montažu panela. Svi naši radnici obučeni su za rad na visini uz korišćenje zaštitne opreme.\nMaterijali koje koristimo su sertifikovani od strane vodećih međunarodnih i domaćih laboratorija, ističu se odličnim koeficijentima toplotne provodljivosti, vatrootpornošću, funkcionalnošću i dugim vekom trajanja.\nProizvođači sa kojima sarađujemo su vodeće kompanije u svetu i garantuju vam da koristeći njihov vrhunski dizajn, raznovrsnost proizvoda i paletu boja, planirate najlepše objekte, koje smo mi u stanju da izvedemo za vas.\nDanas, na osnovu broja i kvaliteta izvedenih objekata, mi smo jedna od vodećih kompanija u regionu, u oblasti montaže prefabrikovanih sendvič panela za fasade i krovove.\nNaša vizija i ideja je da uvek budemo bolji od očekivanja investitora i da objekti koje gradimo istaknu sve naše sposobnosti i vrhunsku završnu obradu, tako da predsatvljaju pečat našeg poslovanja u prostoru i vremenu.\nFRIGOMEX je ovlašćeni instalater KINGSPAN, ISOPAN i TRIMO fasadnih i krovnih panela. Dugogodišnja saradnja ovih kompanija postavila je visoke standarde u izgradnji objekata visoke energetske efikasnosti, i sjajnog estetskog izgleda. Stručni timovi naših kompanija pružiće vam uvek kompletnu uslugu u izboru najboljih rešenja za vaše objekte.\nSa kompanijom SIKA već godinama razvijamo odličnu poslovnu saradnju u korišćenju njihovih proizvoda. Redovna obuka naših montera za pravilnu upotrebu sika proizvoda, njihova tehnička podrška i konstantna kontrola izvedenih radova, sigurni su elementi da izaberete Frigomex za ugradnju sika proizvoda.\nFRIGOMEX doo. je excellent distributer, montažer i serviser švedske kompanije FRICO koja je najznačajniji svetski proizvođač vazdušnih zavesa, kalorifera i zračećih grejnih tela.\nOvlašćeni instalater firmi\nMilenko Petković, generalni direktor, za Bizlife portal kaže da ne postoji specijalan recept za stvaranje uspešnog preduzeća u Srbiji, ali veruje da su veliki trud, rad i stalno učenje, usavršavanje i želja za uspehom u poslu koji volite jedini put ka tom cilju. Pored puno rada, dodaje da je neophodno i malo sreće.\n+381 (0) 11 33 28 314\nMihaila Šolohova 66/C, 11211, Beograd - Borča Srbija\n© Frigomex 2022 - Sva prava zadržana


Uprkos tome što sve veći broj ljudi napušta srpska sela i odlazi u gradove ili inostranstvo u potrazi za boljim životom, selo kao destinacija za odmor postaje sve popularnije, posebno strancima. To najbolje znaju oni koji su odlučili da ostanu na dedovini, a uložili su napore da predstave seoska srpska domaćinstva kao idealno mesto za beg od gradske vreve i užurbanog načina života.\nUdobne kuće smeštene na imanjima u prelepoj prirodi, gostoprimstvo i ukusna domaća hrana predstavljaju, makar za sada, nedovoljno iskorišćen adut Srbije. U želji da pomognu kako srpskim domaćinima, tako i gostima iz zemlje i inostranstva da se lakše pronađu i povežu, ekipa entuzijasta osnovala je portal selo.rs\nMiloš Gajić, jedan od osnivača ovog portala, u razgovoru za Naš Biro otkriva motive pokretanja ove web platforme, kao i prednosti koje ona nudi prvenstveno vlasnicima kuća i salaša širom Srbije.\n- Prva verzija sajta nastala je još 2004. godine i projektovana je kao baza podataka ukupne seoske turističke ponude Srbije – kaže Miloš. - Ideja je nastala zbog sve veće potrebe putnika i turista da putuju po Srbiji, upoznaju njene krajeve ili provedu kratke odmore u prirodi i selima. Selo.rs je napravljen sa ciljem da kompletna ponuda seoskih turističkih objekata i smeštaja u prirodi Srbije bude objedinjena.\nDestinacija koje se mogu pronaći na portalu je zaista puno. Nekada su to, objašnjava Gajić, makro regije kada, na primer, gosti žele da osete život na salašu, pa se upućuju ka čitavoj regiji Vojvodine, a nekada čak i jedno selo može biti destinacija za sebe. Najposećenije destinacije su one koje najčešće i viđamo na društvenim mrežama - Tara, Zlatibor, Drina i Golija, ali za njima ne zaostaju ni veoma razvijena i turističkom ponudom bogata sela Šumadije, naročito ona oko Gornjeg Milanovca. Tu je, uostalom, i najviše registrovanih domaćinstava, a samim tim tu turiste čeka i najraznovrsnija ponuda.\n- Sva domaćinstva imaju mogućnost da besplatno kreiraju svoje profile na portalu i tako dobiju preko potrebu vidljivost na turističkom tržištu – objašnjava Miloš. – Naš tim pruža svu podršku objektima kada je reč o marketinškim ili promotivnim aktivnostima, kao i podršku oko drugih tehničkih pitanja koja su u vezi sa samim funkcionisanjem turističkog domaćinstva.\nOsnivači portala koji objedinjuje turističku ponudu seoskih domaćinstava u Srbiji sarađuju kako sa lokalnim turističkim organizacijama, tako i sa krovnom Turističkom organizacijom Srbije. Sagovornik Našeg Biroa ističe da se ta saradnja najviše oslikava u pružanju pomoći prilikom pokretanja ili funkcionisanja domaćinstava, kao i u edukovanju vlasnika objekata kako bi podigli nivo svojih usluga. Najvažnije je da gosti budu zadovoljni, jer se tako šalje lepša slika Srbije u svet.\nDomaća hrana kao naš najjači brend veliki je magnet za strance koji dođu u Srbiju. Turističke agencije kreiraju posebne ponude sa akcentom na obilazak Srbije i edukovanjem zainteresovanih da nauče pripremu zimnice na licu mesta.\nAli, ovu vrstu znanja moguće je dobiti i boravkom u nekom seoskom domaćinstvu tokom leta i jeseni, kada su darovi prirode na dohvat ruke, a stranci željni da nauče da spremaju džemove, slatka, ajvar, kao i čuvene pite i jela tradicionalne srpske kuhinje u kojima uživaju za vreme odmora u Srbiji.\nVlada Švajcarske prepoznala je potencijale seoskog turizma u Srbiji i finansira projekat “Osnaživanje žena u ruralnim područjima Šumadije i Kolubarskog regiona”. Kako objašnjava sagovornik Našeg Biroa, jedna linija projekta pružila je preko potrebnu pomoć ženama koje se bave seoskim turizmom. Takođe, zahvaljujući ovom projektu omogućena je nabavka opreme i pružena velika pomoć u reklamama plasiranim na internetu, što će omogućiti bolji rad i veću vidljivost seoskih turističkih domaćinstava.\nSeoski turizam nije karakterističan samo za Srbiju, već i za veći deo ex-Yu. Ali, za sada su samo Slovenci maksimalo iskoristili potencijale koje ova turistička grana nudi.\n- Novi zakon o turizmu i zakon o ugostiteljstvu koji su u najavi znatno će uticati na dalji razvoj seoskog turizma – najavljuje Miloš Gajić. - Pored dobrih propisa, neophodna su nam planska dokumenta: programi razvoja destinacija, osnivanja DMO, planovi turističkih programa... Podsticajna sredstva namenjena razvoju seoskog turizma, koje planiraju i realizuju državne institucije, još su skromnog obima, uzimajući u obzir broj registrovanih domaćinstava u Srbiji. Posle svega, neophodna je još intenzivnija promocija registrovanih domaćinstava.\nPa ipak, ono najvažnije Srbija već ima – prirodu kakva se retko gde još može videti, ljupke starinske ali i moderne kuće u seoskom ambijentu, domaćine koji znaju da ugoste, preukusnu hranu... Sasvim dovoljno za početak jedne lepe priče u koju će turisti uvek poželeti da se vrate i u koju će, nadamo se, u bliskoj budućnosti država uložiti mnogo više nego do sada.\nPovezane teme: seoski turizam Srbija selo turizam odmor putovanja selo.rs Miloš Gajić Turistička organizacija Srbije Tara Zlatibor Golija Šumadija Vojvodina turistička ponuda promocija


Ambasadorka Popa održala prvo predavanje studentima Ekonomskog fakulteta - Evropska služba za spoljnu akciju\nEEAS > Crna Gora > Ambasadorka Popa održala prvo predavanje studentima Ekonomskog fakulteta\nAmbasadorka Popa održala prvo predavanje studentima Ekonomskog fakulteta\nPrilikom predstavljanja prestižnog EU projekta „Žan Mone Centar izvrsnosti“\nEkonomski fakultet u Podgorici dobio je projekat „Žan Mone Centar izvrsnosti: Izazovi politike proširenja - evropska versus kineska diplomatija na Zapadnom Balkanu 2020-2023“, u okviru Erasmus+ programa. Riječ je o prestižnom EU projektu, koji će Univerzitet Crne Gore i sam fakultet pozicionirati na evropskom i svjetskom nivou, kao institucije sposobne za izvrsnost u nastavi i istraživanju u oblasti međunarodnih odnosa, evropskih tema i integracija. Uloga samog Centra izvrsnosti biće podsticanje debate o proširenju i efektima geopolitike u Crnoj Gori, kroz aktivno angažovanje lokalnih, evropskih i kineskih stručnjaka.\nPrilikom predstavljana projekta studentima, koje je organizovano na Ekonomskom fakultetu povodom početka drugog semestra, dekan Nikola Milović istakao je da će projekat uticati i na osavremenjavanje nastavnog programa na predmetima sa evropskom tematikom, kao i na izmjene metoda rada, što će voditi ka reformi i modernizaciji nastavnog procesa.\n„Uvjeren sam da će još jedan Žan Mone projekat na Ekonomskom fakultetu, ali i prvi Centar izvrsnosti, doprinijeti prvenstveno kvalitetu nastavnog procesa, a zatim posljedično i razvoju Crne Gore kao društva zasnovanog na znanju, uz podršku jednom od glavnih spoljnopolitičkih ciljeva naše države, a to je punopravno članstvo u Evropskoj uniji“, poručio je Milović.\nProjekat vodi profesorica Danijela Jaćimović, koja je istakla da se projekat odnosi na izvrsnost u nastavi i istraživanju, u kojima je, kako kaže, Ekonomski fakultet uvijek bio inovator.\n„Imaćemo priliku da ugostimo 10-ak profesora iz EU i Kine, koji će biti aktivno uključeni u proces izvođenja nastave za studente osnovnih, magistarskih i doktorskih studija. To je veoma važno, jer su naši studenti budući profesionalci, koji će raditi u javnom i privatnom sektoru i doprinositi kvalitetom svog znanja evropskim procesima koji stoje pred Crnom Gorom“, rekla je Jaćimović.\nPredstavljanju projekta prisustvovala je i ambasadorka Evropske unije u Crnoj Gori Oana Kristina Popa, koja je tom prilikom održala i kratko predavanje o odnosu evropske i kineske diplomatije u Crnoj Gori. U svom uvodnom obraćanju, Popa je čestitala fakultetu i skrenula pažnju na to kolika je čast dobiti ovakav projekat, posebno ako se zna da se prvi put dodjeljuje u Crnoj Gori.\n„Istraživanja sprovedena kroz ovaj projekat biće veoma važna, kako za evropske institucije, tako i za crnogorske kreatore politike na različitim nivoima. Zato pozivam sve učesnike projekata da uključe donosioce odluka u suštinski dijalog“, navela je Popa.\nTokom svog predavanja, ambasadorka se osvrnula na ocjenu da su EU i Kina suprotstavljene na Zapadnom Balkanu, kao dvije sile koje se bore za uticaj. Ona smatra da je ovo viđenje odnosa - suviše pojednostavljeno.\n“EU ne nudi samo ekonomsku korist, već i perspektivu članstva i solidarnost koja je prati. Ovu solidarnost sa Crnom Gorom pokazujemo u kontinuitetu. Tokom protekle godine, obilježene pandemijom COVID-19, EU je donirala 53 miliona eura vrijednu pomoć, kako za neposredne potrebe – poput maski, respiratora i druge opreme, tako i za dugoročnija ulaganja poput izgradnje bolnica, podršku privredi i nezaposlenima“, podsjetila je ambasadorka EU u Crnoj Gori.\nOna je naglasila da budućnost Crne Gore i cijelog Zapadnog Balkana leži u EU, što je potvrdilo nedavno istraživanje javnog mnjenja koje je pokazalo da 75% građana Crne Gore podržava pristupanje države EU.\n„Crna Gora bira EU, a EU takođe bira Crnu Goru. Kako je predsjednica Evropske komisije Ursula Von der Lajen izjavila u svom govoru o stanju Unije: Zapadni Balkan je dio Evrope – a ne samo usputna stanica na Putu svile. To ne znači da Zapadni Balkan treba da odbije mogućnosti koje donosi kineska ekonomska aktivnost u regiji. Na kraju krajeva, region ima značajne investicione potrebe. Ali investicioni projekti treba da budu u skladu s namjerom regiona da se pridruži EU. Investicije treba da poštuju evropske politike i pravila u odnosu na, na primjer, javne nabavke, konkurenciju, životnu sredinu, energiju ili saobraćaj“, poručila je Popa.\nPopa je tokom predavanja navela i da sama EU ima snažne odnose s Kinom. „Taj odnos je istovremeno jedan od strateški najvažnijih i jedan od najizazovnijih koje imamo“, navela je ona.\n„Kina je, u isto vrijeme i u različitim oblastima, partner za saradnju s kojim EU ima blisko usklađene ciljeve; pregovarački partner s kojim EU treba da pronađe ravnotežu međusobnih interesa; ekonomski konkurent u potrazi za tehnološkim napretkom; ali i sistemski suparnik koji promoviše alternativne modele upravljanja. Da bismo upravljali odnosom s Kinom u godinama koje dolaze, moramo očuvati snažno jedinstvo između država članica EU i budućih država članica, kao što je Crna Gora, u odnosu na sva ova pitanja“, zaključila je Popa.\nBaš kao i predavanje ambasadorke Pope, sva nastava organizovana u okviru ovog projekta biće na engleskom jeziku. Time će se stvoriti uslovi da se pet predmeta na Ekonomskom fakultetu UCG i tri predmeta na Humanističkim studijama UDG akredituju na engleskom jeziku iz oblasti međunarodnih odnosa i evropskih integracija.\nEvropska komisija i Austrija obezbijedile vakcine protiv kovida-19 za Zapadni Balkan\nNova strategija za spriječavanje trgovine ljudima, rušenje kriminalnih poslovnih modela, zaštitu i osnaživanje žrtava\nKonferencija o budućnosti Evrope\nDonirana nova oprema za monitoring voda uz podršku EU\nKomisija usvaja paket od 70 miliona eura za rani pristup EU COVID-19 vakcinama na Zapadnom Balkanu Evropska komisija je danas usvojila paket od 70 miliona eura u okviru Instrumenta za pretpristupnu podršku (IPA II) kako bi podržala partnere sa Zapadnog Balkana u finansiranju pristupa vakcinama protiv COVID-19 koje su nabavile države članice Evropske unije. „ Tokom cijele pandemije, EU je\nDonacija zaštitne opreme kroz mehanizam rescEU Danas je stigla pomoć u vidu 78 000 zaštitnih maski tipa FFP2 i 15 000 jednokratnih hirurških mantila, koju je EU donirala Crnoj Gori iz posebnog – rescEU instrumenta Mehanizma Unije za civilnu zaštitu. Ukupna vrijednost donacije je 311 850,00 eura, dok je koordinaciju i distribuciju obezbijedila\nVeliki rast podrške članstvu Crne Gore u Evropskoj unijiPokazalo istraživanje javnog mnjenja\nEvropska unija dodijelila 4,2 miliona eura podrške za civilno društvo u Crnoj Gori Evropska unija je dodijelila ukupno 4,250,000 eura podrške za različite aktivnosti u cilju osnaživanja organizacija civilnog društva u Crnoj Gori i njihovog učešća u procesu EU integracija. Cilj podržanih aktivnosti jeste da osnaži inkluzivno učešće građana u procesima kreiranja javnih politika,


Odluke „krnjeg“ dela Gradske izborne komisije su nezakonite – Podrinske\nOdluke „krnjeg“ dela Gradske izborne komisije su nezakonite\nČlanovi GIK-a koji su podneli ostavke tvrde da to telo više nema legitimitet\nBivši članovi Gradske izborne komisije, njih desetoro, uključujući i donedavnog predsednika Budimira Pavlovića, tvrde da su odluke „krnjeg“ dela komisije nakon ostavke koju su podneli nezakonite. Jedna od njih doneta je na sinoćnoj sednici i odnosi se na poništenje odluke o ponavljanju izbora na biračkom mestu u Šipurskim livadama. Sednici je prisustvovala Jelena Jekić, koja, kao tvrde, odlukom Upravnog suda od 30. septembra nema pravo da učestvuje u radu komisije.\nKako je rekao Pavlović, nakon održane 67. sednice u utorak i pokušaja prisilnog zadržavanja članova komisije da bi se nasilnim putem donele nezakonite odluke, u tom cilju je na sinoćnoj sednici poništena odluka GIK-a o ponavljanju izbora na biračkom mestu u Šipurskim livadama.\n-Ta sednica nema ni formalne ni materijalne pretpostavke za rad, samim tim su i te odluke nezakonite i suprotne već iskazanim stavovima suda kao najvišeg organa u postupanju u izbornom procesu- poručio je on.\nVera Palinkaš je podvukla da silom pokušavaju da se proglase izborni rezultati van zakonskih okvira i time treba da se bave nadležni organi.\n-Sinoć u 22 sata je bila sednica izborne komisije koja ni po čemu ne može biti održana, budući da nakon podnošenja ostavki ostatak nema potrebnu većinu da bi uopšte mogao da održi sednicu, a samim tim da donese bilo kakvu odluku. Po informacijama koje smo dobili, tih deset članova je sinoć pozvalo na sastanak sednice GIK-a Jelenu Jekić kao zamenika člana ispred Ruske stranke, iako svi zanju da ona nema pravo učešća u radu, što je utvrđeno presudom Upravnog suda 30. septembra ove godine objavljenom na sajtu Gradske uprave, gde jasno stoji da ta stranka nema pravo na opunomoćenog predstavnika u izbornoj komisiji grada Šapca. To očigledno ljudima iz Srpske napredne stranke nije bitno, kao ni poštovanje zakona. Po donošenju presude ona više nije učestvovala u radu komisije. Građani treba da znaju da će biti objavljivane neke odluke izborne komisije koje apsolutno ne mogu biti prihvaćene kao zakonite i ispravne. Treba sprečiti nezakonitosti i nasilje koje se dešava u gradu- smatra Palinkaš.\nValentina Lovrin Jevtić rekla je da je iz saopštenja Srpske napredne stranke jasno da su juče odbijeni svi prigovori izuzev prigovora Aleksandra Pajića koji je usvojen i po tom osnovu poništeno rešenje GIK-a kojim je raspušten birački odbor na mestu 28 u Šipurskim livadama i doneto rešenje da se ti izbori ponove.\n-Tamo je nađen listić viška u glasačkoj kutiji, što je razlog za poništavanje izbora i raspuštanje biračkog odbora. Taj prigovor je neblagovremen, odluka je doneta 4. oktobra u 15 do osam. Da bi bio blagovremen, prigovor je trebao da podnese do 5. oktobra do 15 do osam, a on je to učinio u 23 sata. To je još jedna zloupotreba krnje komisije koja je sve zakonite prigovore odbila, a ovaj, koji je neblagovremen, prihvatila. Po poslovniku GIK-a, komisija prvo ispituje blagovremenost, a oni su prenebregli činjenicu da je prigvoor podnet tri sata posle isteka roka, što je dokaz bahatosti, neznanja ili nečeg trećeg. Verujem da će u tom slučaju konačnu odluku dati sud kao i do sada. Mislim da ovde ima elemenata krivičnog dela, u prvom redu Jelene Jekić, koja postupa u slučaju gde je više nego vrlo jasno da ne sme, jer je ona praktično zamenik člana koga nema- istakla je Lovrin Jevtić.\nBivši sekretar Zlatko Ranković objasnio je da je po poslovniku sedište GIK-a u zgradi Gradske uprave, te da je pečat zajedno sa delovodnom knjigom i ključevima zadužio u činu primopredaje od bivšeg sekretara komisije na tom mestu.\n-Oni su se i tad, kao i sad, nalazili u sefu Gradske uprave grada Šapca. Ništa nije nezakonito, niti otuđeno, te stvari su tamo gde im je trenutno mesto. Ja ih mogu predati samo mom zameniku ili nasledniku. Zamenik Mladen Kuzmanović je odbio da ih preuzme i nije zainteresovan za primopredaju. Moj naslednik nije imenovan, a kada neka buduća Skupština postavi lice po zakonu ovlašćeno za preuzimanje, to će biti učinjeno. Lica koja su ponuđena sa druge strane ne mogu prisustovati zakonitom činu primopredaje- objasnio je Ranković.\nČim odluke krnjeg dela GIK-a budu dostavljene podnosiocima prigovora, bivši članovi GIK-a će se u svojstvu građana žaliti na njih.


Horner: Fetel može da prestigne Šumahera\n29 Okt 2013 - 08:30 Sport Link\nČetvrostruki uzastopni šampion Formule jedan Sebastijan Fetel može da obori rekord Mihaela Šumahera, koji je osvojio sedam titula svetskog prvaka, ocenio je direktor ekipe Red Bul Kristijan Horner.\nVozač Red Bula, Nemac Sebastijan Fetel, pobedio je u trci za Veliku nagradu Indije i tako osvojio četvrtu uzastopnu titulu svetskog šampiona. To je bila 36. pobeda u 117 trka u karijeri 26-godišnjeg vozača.\n"Njegov rezultat je neverovatan", rekao je Horner.\nŠumaher je tokom karijere za Beneton i Ferari vozio 307 trka i zabeležio 91 pobedu.\n"U ovom sportu mnogo stvari odlučuje pobednika. Takodje, mnogo zavisi i od 'mašinerije', ali iz ove perspektive, ne postoji nijedan razlog zbog kojeg Fetel ne bi mogao da pretekne Šumahera", rekao je Horner.\nFetel je trku u Indiji počeo sa pol pozicije i ubedljivim nastupom zabeležio treću uzastopnu pobedu na stazi u Indiji. Njegovom pobedom i ekipa Red Bul je osvojila titulu u konkurenciji konstruktora.\n"Mislim da je Sebastijan porastao ove godine. Način na koji je vozio, nivo na kome se takmičio - ovo je njegova najbolja godina. Stalno je podizao lestvicu na viši nivo", rekao je Horner.\nDirektor Red Bula rekao je da se nada da će Fetel dugo ostati u ekipi.\n"Potrebni su vam sjajan tim i sjajan vozač. On je jedan od najboljih u istoriji, priključio se malobrojnim velikanima, ali za takav uspeh sve mora da bude uskladjeno. Možete imati najboljeg vozača na svetu ili najboljeg dizajnera, ali ako niste u pravom timu ili ako ne radite kao tim, nikada nećete uspeti", rekao je Horner.\n"Naravno, niko ne može da garantuje da će ostati, ali nije sve u ugovorima, već u odnosu medju ljudima", dodao je Horner.


Na računima građana skoro 8.000 dinara - Ozonpress :: internet portal\nTag: Besplatne akcije, vrednost akcija\nUkoliko niste podizali dividende koje ste dobili kao vlasnici besplatnih akcija, i ako akcije koje ste do sada dobili niste prodavali, na računu u „Pošti“ imate blizu 8.000 dinara.\nNa Beogradskoj berzi jučerašnja cena na zatvaranju akcija NIS-a bila je 595 dinara po akciji a Aerodroma “Nikola Tesla” 1.089 dinara po akciji.\nNije bas tako 20/09/2016 u 17:24 Odgovorite\nStrasno, zelite da ljudima zapusite usta i oci dajuci im 3850 RSD.Sve cete prodati..uzas.Pricate o 8.000 RSD u periodu od 6 godina….Sramota!!!\noštećen 21/09/2016 u 00:34 Odgovorite\nKad sam se u vreme prijavljivanja za te besplatne akcije pojavio sa ličnom kartom na šalteru, službenica je rekla da mi je potrebno „uverenje o državljanstvu“, a ostalo je bilo još 2 dana do isteka roka za prijavljivanje. Kako se radio o maksimalno 500 dinara tada, a to uverenje o državljanstvu je bilo skuplje od toga, plus maltretiranje da idem po njega 20km od mesta stanovanja, digao sam ruke od tih „besplatnih“ akcija.\nSamo me čudilo kako to da mojim roditeljima, koji su isto otišli samo sa ličnom kartom, nisu tražili uverenje o državljanstvu, a meni jesu?\nI kako to da preko 2 miliona građana nema pravo na te besplatne akcije, nemoguće je da imamo toliko mlađih od 18 godina (ima oko 65-70 hiljada stanovnika po generaciji, dakle ne više od 1,2-1,3 miliona maloletnih)?\nbesplatne akcije 21/09/2016 u 05:53 Odgovorite\nNaslov je lose napisan .kojih 8000 din pa svi su prodali Akcije NIS a 5 akcija I Aerodroma 1 akcija jos pre pet sest godina a Akcionarski fond je uplatio 1700 gin jos 2010 to je podiglo 99 % gradjana .Ostalo je Akcije koje nisu na prodaju Telekom 31 akcija I Akcionarski fond 7 akcija .Molim Vas ne uzbunjujte narod jer ovakav naslov je netacan .A ponavljate nesto sto je zavrseno pre 6 godina .\nSale 21/09/2016 u 10:21 Odgovorite\nPosle naslova bi mogao da pročitaš i prvu sledeću rečenicu.\nJa na primer nisam ništa prodavao i nisam ni išao da podižem dividendu. Verovatno mi te pare stoje tamo. I neću ih ni podizati dok ne postanem milioner.


Kad zagrmi od Borova sela: Mihajlovića uvredio navijač Lacija, ovakav bes nije očekivao (video)\nIndicent se dogodio pred utakmicu finala Kupa Italije između Lacija i Atalante, zbog čega je na ulici bilo dosta policije, što se pokazalo kao dobra okolnost u ovom slučaju.\nFoto: FC Bologna\nSrpski trener Siniša Mihajlović bio je akter incidenta u Rimu, u kojem je policija morala da smiruje stratega Bolonje da se ne obračuna sa jednim od navijača.\nNemili događaj odigrao se ispred Olimpijskog stadiona u Rimu. Jedan od pristalica Lacija dobacio je Mihajloviću "Zingaro", na šta je ovaj burno reagovao i krenuo kako bi se, kako je delovalo, fizički obračunao sa navijačem. Indicent se dogodio pred utakmicu finala Kupa Italije između Lacija i Atalante, zbog čega je na ulici bilo dosta policije, što se pokazalo kao dobra okolnost u ovom slučaju.\nPolicajci su pokušali da smire srpskog trenera i nekadašnjeg fudbalera sa dugim stažom u Italiji, ali je Mihajlović bio toliko besan da je više službenika u uniformi moralo da reaguje kako ne bi došlo do sukoba.\nSiniša Mihajlović je u martu preuzeo ekipu Bolonje, koja je bila blizu ispadanja iz elitnog ranga takmičenja. Rezultati koji su postignuti od njegovog dolaska na mesto trenera u štampi na Apeninima već sada se nazivaju sporstkim čudom, a tim je jako blizu da obezbedi opstanak u Seriji A i za narednu sezonu.


Gospođo Cvijanović, imunizacija Srpske počinje vašim odlaskom s mjesta Predsjednika! - Istok\nGospođo Cvijanović, imunizacija Srpske počinje vašim odlaskom s mjesta Predsjednika!\n“A politička imunizacija Srpske počinje Vašim odlaskom sa tog mjesta na kome očigledno nezasluženo sjedite”, zaključio je Jovičić.\n“Gospođo Cvijanović, kao da građanima nije dosta muke usljed nesposobne vlasti, činjenice da zbog toga što niste u stanju da efikasno zaštite zdravlje naroda i da to egzistencijom plaćaju hiljade radnika u ugostiteljstvu Vi nalazite za shodno da dijelite moralne lekcije u situaciji kada Vam je najmudrije da ćutite”, kazao je Radislav Jovičić bivši ministar unutrašnjih poslova Republike Srpske i podpredsjednik DNS-a.\n“Ćutali ste kao Predsjednik kada smo govorili da nam valja da zajednički koronu preživimo i vodimo računa o tome od čega ćemo živjeti”, istakao je Jovičić i dodao:\n“Ćutali ste kada je DNS iznijela činjenice o malverzacijama u nabavci vakcina, uživajući u udobnosti kabineta čije ste ulaganje mogli pretvoriti u nabavku hiljade doza vakcine a ne u svoj komoditet.”\n“Ćutite i kada govore da će zato što ste nesposobni da pobijedite na izborima za Predsjednika tu funkciju suštinski ukinuti čime se ugrožava nacionalni interes Srba, veći od svake partije”, naglašava on.\n“Ćutite molim Vas i dalje. Lakše je narodu kad Vas u ćutanju ne primjećujemo.\nA politička imunizacija Srpske počinje Vašim odlaskom sa tog mjesta na kome očigledno nezasluženo sjedite”, zaključio je Jovičić.\nMinistarstvo finansija Republike Srpske i ministarka Zora Vidović već duže vremena u strogoj tajnosti rade na novom zaduženju Srpske u inostranstvu preko Londonske berze. Prema ... Read More\nPorodica Dodik nastavlja sa investiranjem u poljoprivredu i voćarstvo i već je isplanirala da iz budžeta Srpske dobije skoro 150 hiljada maraka na ime podsticaja. ... Read More\nPacijent skočio sa trećeg sprata UKC i smrtno stradao\nPolicijski službenici Policijske uprave Banjaluka, 12.04.2021. godine, izvršili su uviđaj u ulici 12 beba u Banjaluci na licu mjesta gdje je smrtno stradalo lice inicijala ... Read More\nNEWER POSTVladika Jovan posle vakcinacije: Ko ne veruje u koronu, neka ode do bolnice\nOLDER POSTItalijani hvale “srpsku dozu”